text:
Iyi miryango yatujwe mu nyubako zubatswe mu mushinga wa SKAT, muri gahunda y’Umujyi wa Kigali igamije kwihutisha iterambere hanavugururwa imiturire cyane cyane ahari hatuwe mu buryo buciriritse.
Bamwe mu baganiriye na IGIHE kuri uyu Mbere tariki ya 23 Gicurasi 2022 bavuze ko kuri ubu babayeho neza kuko nta mpungenge baba bafite z’uko bashobora guhitanwa n’ibiza cyane cyane mu bihe by’imvura.
Mukashyaka ufite abana batanu, yagize ati “Mbere nari mfite inzu zifite imiryango 10 abapangayi banyishyura ku kwezi neza nari ko ubuyobozi buvuga ko ari mu gishanga nyuma baza kunsenyera mbanza kungira ngo ni ukumpemukira.”
Yakomeje agira ati “Nyuma nibwo nabonye ibyiza byabyo kuko ubu iyo imvura iguye nta bwoba mba mfite mu gihe mbere n’iyo yakubaga gusa tutaryamaga. Twararaga twicaye dufite ubwoba ko nigwa inzu ziri butugweho dugapfa.”
Umukecuru witwa Ntawumvayino Venantia watujwe mu kagari k’Akabahizi mu Murenge wa Gitega, yavuze ko bameze neza kuko basubijwe imitungo yabo.
Ati “ Ubu tumeze neza cyane kuko twasubijwe imitungo yacu tunatuzwa n’ahantu heza. Ntawe uba afite ubwoba ngo ejo n’ejo bazaza kunyimura cyangwa ngo agire ubwaba ko inzu ishobora kumugwaho kuko inzu twatujemo zitandukanye n’izacu twabagamo mbere.”
Ambasade y’Abasuwisi ibinyujije muri Sosiyete ya SKAT Consulting ltd niyo itanga ubufasha bwa tekinike mu kubaka izi nzu zigezweho ariko ziciriritse ikanakora igishushanyo mbonera n’ubugenzuzi bw’uko zubakwa.


c: text/html

text:
Ihuriro ryibice bitatu bigizwe nicyapa cyumuvuduko, isahani yo guterana hamwe no gutandukana.Kugeza ubu, igishushanyo mbonera cyigihe nigihe cya serivisi cyibice byimodoka bihujwe kurwego runaka.Niba igice kigera hafi yubuzima bwa serivisi, ubuzima bwa serivisi bwibice bijyanye nabyo ni bimwe.
Igikoresho gisanzwe cya clutch gifite ibice bine: gutandukanya ibara ryijimye rifite icyuma cyinjira, icyapa cyumuhondo cyoroheje kandi cyoroshye cyane, icyapa cyerekana amacunga ya orange, hamwe nubururu bwijimye bwubururu.
Yancheng Terbon Auto Parts Co., Ltd. yashinzwe mu 1988. Ibice byingenzi byubucuruzi ni Brake na Clutch, nka feri ya feri, inkweto za feri, disiki ya feri, ingoma ya feri, disiki ya clutch, igifuniko cya clutch hamwe no kurekura ibyuma nibindi. .Dufite ubuhanga mu bihumbi byinshi nyuma yimodoka yimodoka zabanyamerika, Abanyaburayi, Abayapani, Abanyakoreya, amamodoka namakamyo.Ibicuruzwa byacu bifite ibikoresho bigezweho, kunoza imicungire yumusaruro no kugenzura neza ubuziranenge.Ibicuruzwa byacu rero byujuje ubuziranenge mpuzamahanga bwo hejuru bwumutekano n’umutekano, kugera ku cyemezo cya EMARK (R90), AMECA, ISO9001 na ISO / TS / 16949, nibindi.

robotstxt: allowed

filter: keep


text:
Twebwe abana b’umuryango wa Habyarimana tubabajwe n’amakuru amaze iminsi acicikana mu binyamakuru ko umubyeyi wacu yateguye kandi akanashyira mu bikorwa amahano yabereye mu Rwanda muri 1994 y’ubwicanyi bwiswe itsembabwoko.
Tubabazwa cyane n’uburyo abanyarwanda (ndetse n’abanyamahanga) bamwe bakomeje umuco wo gushyigikira ibinyoma bakanga kuvuga ukuri kugirango bateshe umutwe abatavuga rumwe nabo.
Ibinyoma ku mubyeyi wacu byatangiye kera ku buryo byageze n’aho bavuga ko ari we wishe data muri cya gikorwa terabwoba cyamuhitanye ku ya 6 Mata muri 1994. None bigeze n’aho bamugerekaho ko yateguye itsembatsemba.
Ababivuga biyibagiza nkana ko inkiko zakoze kuri iki kibazo cya jenoside mu Rwanda zitashoboye kugira uwo ziyihamya kuyitegura mu bo zemeye gucira imanza. Mu muryango wacu twabaha nk’urugero kuri musaza wa mama, Protazi Zigiranyirazo, nawe wari wararezwe kuba yarateguye akanakora iyo jenoside ko urubanza rwe rwarangiye, «Urukiko Mpanabyaha Mpuzamahanga Rwashyiriweho u Rwanda» (TPIR) rwa Arusha, rumugize umwere mu byaha byose yaregwaga. Turagira ngo twibutse, by’umwihariko, ko ku bijyanye n’ikirego cy’Akazu bakunze gutsindagira kuri mama, urwo rukiko rwasanze ibimenyetso ubushinjacyaha bwaruzaniye, bishingiye ku mazimwe adafite ifatizo.
Tuributsa kandi ko mu madosiye yose yizwe n’urwo rukiko, nta na hamwe izina rya maman rivugwa ko haba hari uruhare yagize mu bwicanyi bwabaye mu Rwanda.
Umubyeyi wacu turamuzi neza. Kuva yashakana na papa, nta kazi ka Leta yigeze akora; nta mwanya w’ubuyobozi yigeze agira mu rwego rw’ubucungagihugu cyangwa urw’amashyaka. Yewe, nta n’ibiro yigeze agira nk’uko tubibona mu bihugu bimwe na bimwe, ku mufasha w’umukuru w’igihugu. Ntabwo yigeze akoresha inama cyangwa ngo ayitabire, yaba iya gisilikare cyangwa iyabanyapolitiki, haba mbere cyanga nyuma y’aho papa wacu yitabiye Imana. Ku batabizi, cyangwa abatangiye kubyibagirwa, twibutse ko mama yahise ahungishwa papa akimara kwicwa, ku tariki ya 8 Mata, kubera imirwano yari yubuye muri Kigali, yibasiye cyane cyane agace ka Kanombe aho twari dutuye. Abafaransa babimufashijemo bakamugeza i Bangui mu gihugu cya République Centrafricaine, barabizi neza. Kandi n’umuntu ushyira mu gaciro wese yakumva ko, urebye ukuntu itumanaho ryo muri ibyo bihe ryari rimeze, nta kuntu washobora gutanga amabwiriza ku basirikari cyangwa ku bakuru b’amashyaka, umunsi ku wundi. Ese ubundi, usibye gushinyagura, umugore ukimara gutakaza umugabo, agahungishwa atanashoboye kumushyingura, icyamushishikaza ni iki kindi usibye gushaka uko yakwiyubaka mu gahinda n’ishavu biri kumushengura?
Icyaha kigaragarizwa mu bucamanza: Twemera ko ubucamanza butagira aho bubogamira mu gushaka ukuri aribwo bwonyine bufite ubushobozi bwo gutanga ubutabera. Nta n’umuntu n’umwe wundi ubifitiye uburenganzira, kabone n’ubwo yaba akomeye ate muri politiki.
Umubyeyi wacu ntabwo yihishe. Nta rukiko rwigeze rumushaka ngo rumubure. Ntiyigeze ahwema gutangariza amahanga yose ko yiteguye kwitaba urukiko rwose rwo mu gihugu abarizwamo cy’Ubufaransa igihe cyose ruzumva rumukeneye. Tuboneyeho no gusaba abirirwa bamwandagaza ko bamuha amahoro bakareka inzego z’ubutabera, niba barazitabaje, zigakora akazi kazo.
Amategeko agenga ikiremwa muntu bita mu gifransa «Déclaration Universelle des Droits de l’Homme», yashyizweho n’umuryango w’abibumbye, ntabwo yemera ko umuntu afatwa nk‘igicuruzwa, agatotezwa ndetse akaba ashobora kuguranwa inyungu z’agatsiko aka n’aka, amafaranga cyangwa ibintu ibyo ari byo byose. https://www.un.org/fr/universal-declaration-human-rights/. Igituma tugombye kubyibutsa ni uko duhereye ku byo tubona mu nzego z’ikwirakwiza amakuru, Perezida w’Ubufransa asa n’ushaka kugira umubyeyi wacu kimwe mu biguzi Perezida w’u Rwanda yamuciye kugira ngo ibyo bihugu byombi bishobore gutsura umubano umaze igihe uri mu mahindure.
Icyo twifuza :
- Dufitiye icyizere inzego z’ubutabera z’Ubufaransa. Nizo zishobora gukemura ikibazo cy’ibirego byose bamuhimbira. Turahamya ko zitazabura gusanga ko ari umwere koko.
- Dusabye abantu bose bazi ukuri ku bahanuye indege ko badufasha kugushyira hanze, maze uwakomye imbarutso akagaragara kandi agashyikirizwa ubucamanza.
- Twifuza ko abanyarwanda twashyira imbere gushaka ukuri n’ubutabera ku byabaye mu Rwanda tutabangamirana. Ni byo nzira y’ubwiyunge nyabwo.
- Ikwirakwiza ry’ibihuha no gusebanya bihagarare maze umubyeyi wacu agire amahoro. Aha ageze mu zabukuru, abone igihe cyo kwiyitaho we n’umuryango we. Buri wese afite uburenganzira bwo kuba aho ashaka mu mahoro n’umutekano.
- Abanyarwanda bicare bashyire hamwe bashake ubumwe n’ubwiyunge aho guhora bashyamirana bakanahimbirana ibyaha bitigeze bikorwa.
- Ifatwa, irigiswa n’ iyicarubozo ku banyarwanda bya buri munsi rigomba guhagarara hagashyirwa imbere ingamba zihuza Abanyarwanda aho kubatanya.
Dushimiye abadufasha bose muri uru rubanza rwo gushaka ukuri. Imana ibahe umugisha
Bikorewe i Paris kuri 20/06/2021.


text:
Leta isanga gushyira abafite ubumuga mu byiciro bizakemura ikibazo cy’abasabirizaga
Leta y’u Rwanda yamaze gushyira mu byiciro abafite ubumuga mu Rwanda, hakazifashishwa ibyiciro bashyizwemo mu kubagenera inkunga ibafasha mu mibereho yabo ya buri munsi, inzego z’abafite ubumuga na leta basanga bizakemura ikibazo cy’abitwazaga kumugara bagasabiriza.
Hirya no hino mu Rwanda uhasanga abantu basabiriza, abenshi ni abafite ubumuga, ariko hari n’abiyitirira ubumuga ngo bakunde basabe abahisi n’abagenzi. Iyo ubabajije bavuga ko ntacyo bashoboye kuko bafite ubumuga.
Umunyamabanga wa Leta ushinzwe imibireho myiza y’abaturage , Mukabaramba Alvera avuga ko gushyirwa mu byiciro bizatuma babifashirizwamo bahabwa inkunga z’ingoboka n’izindi zizabafasha mu kugira imibereho myiza yabo. Na mbere kandi ngo leta hari uko yageragezaga kubafasha, ariko ngo usanga abasabiriza akenshi baba mu mijyi.
Ati ” Birumvikana ko kubashyira mu byiciro no kubatera inkunga bizafasha gukemura ikibazo bagaragazaga, uretse ko hari n’ababyitwaza bagasabiriza kandi muri rusange bari bakwiye gukora bakiteza imbere.”
Ati ” Abafite ubumuga bo bakagombye kugira umwihariko, ntabwo wafasha abatishoboye badafite ubumuga kimwe n’abafite ubumuga, bo hari umwihariko ukenewe…. Hari inkunga y’ingoboka bazahabwa, mu gihe ababyeyi bafite abana bafite ubumuga bazajya bakora imirimo mito ituma abona icyo afashisha uwo muryango ariko akagira n’igihe cyo kujya kwita kuri uwo mwana.”
Akomeza avuga ko abafite ubumuga bafashwaga muri VUP bagahabwa imirimo yoroheje.
Umunyamabanga Nshingwabikorwa w’Inama y’igihugu y’abafite ubumuga, Ndayisaba Emmanuel avuga ko leta y’u Rwanda yagaragaje ubushake mu kwita ku kurengera abafite ubumuga, ikaba yarabigize politiki yayo. Kuba rero ngo bazafashwa basanga ari ikintu cyiza.
Ati ” Birumvikana neza rwose ko niba umuntu abonye inkunga atasubira mu muhanda. Niba umushyize muri VUP, agahabwa amafaranga ahabwa abatishoboye buri kwezi bo mu cyiciro cya mbere cy’ubudehe, Noneho igiye guhabwa n’abafite ubumuga bo mu cyiciro cya mbere nibo tugiye guheraho. Byumvikane ko iyo nkunga uba umuhaye ishobora gutuma ubuzima bwe buhinduka ntasubire mu muhanda.”
Ndayisaba akomeza avuga ko hari abafite ubumuga bajya mu muhanda bitwaje ko nta bushobozi bafite nyamara ngo atari ukuri.
Ati ” Hari bake bameze gutyo, ariko abenshi twababonyemo ikibazo cy’imyumvire. Twizera ko iyi nkunga bagiye kujya babona izatuma umubare w’abajyaga gusabiriza mu muhanda ugabanuka.”
Aburira abatazava mu muhanda ko bazafatwa nk’izindi nzererezi zose bakajyanwa mu bigo byabugenewe byita ku nzererezi.
Ati “Hari igisanzwe cya Iwawa, i Nyamagabe hari kubakwa icy’abagore, abana kirahari i Gitagata. Bivuze ngo utazumva icyo tumusaba ntave mu muhanda kandi hari ubufasha yabonye azafatwa nk’inzererezi ajye kugororwa nk’abandi bose.
Asoza avuga ko hari kurebwa inkunga bajya bahabwa hakurikijwe ubumuga bafite, cyane ko ngo ufite ubumuga atagenerwa inkunga ingana n’ihabwa abatishoboye ariko badafite ubumuga.”
Ati ” Ugeneye inkunga utishoboye udafite ubumuga, uburyo yayibyazamo umusaruro ntibungana nk’ubw’ufite ubumuga. Urugero nk’uri mu kagare akeneye umusunika….”.
Mu nama y’abafite ubumuga itegura inama mpuzamahanga yabo izabera mu Bwongereza muri Nyakanga uyu mwaka, yabereye i Kigali ku wa Kabilu tariki ya 26 Kamena 2018, Minisitiri w’ubutegetsi bw’igihugu, Kaboneka Francis yavuze ko leta yiyemeje kwita ku bafite ubumuga ishyiraho amategeko abarengera, iharanira imibereho myiza yabo kandi ko itazabitezukaho.
Abafite ubumuga bashyizwe mu byiciro bitanu basaga ibihumbi 154, abo mu cyiciro cya mbere basaga ibihumbi 11. Biteganyijwe ko iyi gahunda ishobora gutangira mu ngengo y’imari y’umwaka utaha 2018/2019.
Ntakirutimana Deus


text:
Umuntu utaramenyeka akomeje kwitwikira uruhu rw’intama atitaye ko Yvan Buravan arwaye, agasahura abantu amafaranga ndetse harimo n’abo ari kwaka imbuto akoresheje ifoto aryamye arimo Serumu.
Ku mugoroba washize nahawe amakuru n’umukobwa witwa Kellia, uyu akaba ari n’umuhanzikazi uherutse gusohora indirimbo yitwa "Mon Bebe", asaba ko namuha numero ya Yvan Buravan.
Ibi yabikoze nyuma y’aho nari maze gushyira ubutumwa kuri sitati ya WhatsApp yanjye bwihanganisha Yvan Buravan, ntazuyaje mpita nyimuha bitewe n’uko muzi kandi musobanukiwe neza.
Nyuma yo kumuha numero, Kellia yahise ayihuza n'iyo yari afite asanga birahabanye cyane, maze ahita anyandikira ubutumwa bugira buti: ’’Hari umuntu umaze iminsi anyandikira yigize Yvan Buravan".
Mu kumubaza niba numero zihuye yahise anyoherereza iyo afite nsanga zidahuye na gato ananyereka sitati ze za WhatsApp [z'uwo wigira Yvan Buravan] aho aba ari gushimira abantu bamuhaye amafaranga barimo nk’uwitwa Guillin bigaragara ko yari amaze kuyamwoherereza.
Kuri izo sitati ze hari ahagaragara sitati z’umunyamakuru wa RBA, Lucky Nzeyimana, wari wifurije gukira Yvan Buravan, maze uwo muntu uri kwiyitirira Buravan arazitwaza yerekana ko bari kumwe abikora mu rwego rwo kurya amafaranga ya bandi.
Ubwo Kelia yatangiraga kunyandikira
Nakomeje kugira ikibazo bigera n’aho musaba akampa ubutumwa uwo muntu yoherereje inshuti ze, maze anyoherereza amashusho abivuga arimo n’ifoto ya Yvan Buravan aryamye (Ifoto itaragaragara ahantu na hamwe)
Uwo mukobwa w’inshuti ya Kelia yamubereye ibamba ntiyamwoherereza amafaranga. Uyu wiyise Yvan Buravan yakomeje gusaba uwo mukobwa kumwoherereza amafaranga akagura imbuto, ariko undi akomeza kumubera ibamba bitewe n’uko atiyumvishaga uburyo umuhanzi nka Buravan asaba imbuto.
Uyu mukobwa yakomeje kubwira uwiyise Yvan Buravan ko yamuhamagara akareba niba koko ariwe ubundi akamwoherereza amafaranga ariko uyu wiyise Yvan Buravan yanga ko bavugana.
Afite amakuru menshi ndetse n'amafoto ya Buravan mashya arayafite
Nyuma yo guhabwa ayo makuru yose nanjye natangiye kwikeka ko numero ya Buravan naba mfite atariyo yaba yarahinduye maze abo nyatse bose bakampa iyo nsanganywe mpita nsanga koko uyu ni uwamwiyitiriye.
Nagerageje gushaka amazina ye nifashishije numero ze nsanga zibaruwe kuri Freddy Blaise Mugisha, ako kanya ni nabwo nahise mfata umwanzuro wo gutangaza iyi nkuru.
Ukwezi kugiye kwirenga umuhanzi Yvan Buravan afashwe n’uburwayi ataramenya neza ariko bwamurembeje ndetse bunakomeje kumujujubya kugeza ubwo mu minsi ishize yagiye kubwivuriza muri Kenya.
InyaRwanda iherutse gutangaza amakuru avuga ko uyu muhanzi yari amaze iminsi avurirwa mu Bitaro bya Kaminuza by’i Kigali (CHUK), ariko abaganga babuze indwara. Kuwa Mbere tariki 18 Nyakanga 2022, Buravan yahagurutse ku Kibuga cy’Indege Mpuzamahanga cya Kigali, yerekeza muri Kenya.
Kuva Yvan Buravan yasohora indirimbo ‘Big time’ ntabwo yigeze agaragara ayimenyekanisha yaba mu bitangazamakuru n’ahandi.
Umukobwa yamubereye ibamba
Aha yifashishije ubutumwa bwa Lucky Nzeyimana amusabisha amafaranga
Yashimiraga uyu nyuma yo kumuha amafaranga


text:
Akarere ka Musanze gafite imishinga myinshi igamije gufasha abagasura koroherwa no gusura ibyiza bigatatse.
Umwaka wa 2019 wo ni umwihariko ku bikorwa remezo bikazamurwaho kuko Kanama yawo izasiga hatashywe inyubako iteye amabengeza ya Singita Kwitonda Lodge izacumbikira ba mukerarugendo basura ingagi zo muri Pariki y’Igihugu y’Ibirunga.
Singita Kwitonda Lodge yashoweho miliyoni $20, yubatse ku buso bwa hegitari 72 aho ibirunga bitangirira; uyirimo aba yitegeye Sabyinyo, Gahinga na Muhabura.
Mu cyerekezo cy’igihugu cyo kubaka ubukungu bushingiye ku bukerarugendo bwitezwe gusarurwamo miliyoni 800 z’amadolari mu 2024, Musanze hari indi mishanga yatangiye gutekerezaho.
Musanze iri mu mijyi itandatu rw’iyunganira Kigali uherereye mu misozi miremire aho ukikijwe n’amashyamba atuma ugira amahumbezi, anezeza abahatemberera.
Uyu mujyi urateganywa gushyirwamo ikiyaga cy’igikorano mu rwego rwo gukurura ba mukerarugendo bahagana nkuko Umuyobozi w’Akarere ka Musanze, Habyarimana Jean Damascène, yabibwiye IGIHE.
Yagize ati “Ni mu rwego rwo gukomeza gushyigikira no guha imbaraga ubukerarugendo, turifuza ko hakorwa ibindi bintu muri Musanze byatuma abakerarugendo baza bakahatinda. Abantu barahakunze ariko bagomba kuhamara igihe, ntibaze kureba ingagi ngo bahite basubirayo.’’
Yakomeje avuga ko “Niyo mpamvu turimo gutekereza ibindi bigomba gukorwa birimo n’icyo kiyaga.”
Ubuyobozi bw’Akarere ka Musanze kari gukora inyigo y’ingano ikiyaga kizaba gifite n’amafaranga azagitangwaho mu kugitunganya.
Habyarimana yavuze ko abayobozi batangiye kuganira n’abaturage nk’abafatanyabikorwa no kubumvisha ko gahunda yo kubimurira mu zindi nzu ahari imidugudu yo guturamo yatangiye kubakwa.
Amafaranga azakoreshwa mu mushinga wo kubaka ikiyaga mu Mujyi wa Musanze biteganyijwe ko azateganywa mu ngengo y’imari y’umwaka wa 2019/2020.


text:
Gushishikariza abakobwa kuba indashyikirwa – Urugendo rw’imyaka 15
Gushishikariza abakobwa kuba indashyikirwa – Urugendo rw’imyaka 15
Yanditswe na Nyakubahwa Madamu Jeannette Kagame
"Guharanira kuba indashyikirwa, kuba umuyobozi utanga urugero rwiza, kuba umufashamyumvire n’icyitegererezo cyiza, kuba mwiza mu buryo bwose, kumenya kwirenga”.
Ngibyo bimwe mu bisubizo uzahabwa nugira uwo ubaza iki ikibazo: ‘Kuba warahembwe nk’umukobwa watsinze neza cyangwa kuba Inkubito y’Icyeza bivuze iki kuri wowe?’
Ngerageje kubivuga mu ncamake, imyaka 15 ishize dushishikariza abakobwa kuba indashyikirwa no kwirenga, navuga ko ari bimwe mu bihe binejeje twagize nk’umuryango Imbuto Foundation. Sinshidikanya ko ari nako byagendekeye n’abandi bita ku guteza imbere no gushyigikira uburezi bw’abana b’abakobwa.
Imyaka 15 ishize yanabaye iy’umunezero ku bakobwa barenga 5,000 bahembwe nk’Inkubito z’Icyeza. Ni ishema kandi ku barimu babigisha, imiryango baturukamo, ikaba n’ umunezero twasangiye n’abafatanyabikorwa batandukanye bagiye babaherekeza mu myigire yabo.
Uru rugendo rwatangiye mu myaka 15 ishize, rwasembuwe n’uko hari hakenewe igisubizo cyihuta cyafasha mu gukuraho inzitizi zose zatumaga umukobwa atagira uburenganzira ku burezi.
Twari tugamije kandi ko batajya mu ishuri gusa, ahubwo ko batsinda kandi bakaba indashyikirwa mu myigire yabo no mu buzima bwabo.
Byarihutirwaga cyane ko umwana w’umukobwa afashwa kumva no kwerekana/kwizera ubushobozi bwe. Ibyo byari, kandi biracyari inzozi dufite zo kugira urungano rw’abakobwa n’abagore bisobanukiwe, bifitiye icyizere, batuje kandi biyubahisha, bagendera kuri gahunda kandi bakora umurimo unoze, ndetse biteguye guhagararana na basaza babo, ngo bafatanyirize hamwe kugeza igihugu cyacu, u Rwanda, ku yindi ntera haba mu bijyanye na siyanse, ikoranabuhanga n’iterambere rya muntu muri rusange.
Twiyemeje gusangiza izi nzozi abantu batandukanye, uyu munsi dutewe ishema n’ubufatanye twagiranye na Guverinoma y’u Rwanda, abafatanyabikorwa bo mu gihugu no mu mahanga, imiryango itari iya Leta, abikorera n’abantu ku giti cyabo, mu mu mpande z’isi zitandukanye. Za mbuto mwabibye ubu zarakuze, zabaye ibiti by’inganzamarumbo.
Inkubito z’Icyeza zacu ubu ni abakobwa barangirije amasomo mu mashuri meza kandi akomeye yo mu bice bitandukanye by’isi, bamwe bari mu bagize inzego nkuru za Guverinoma y’u Rwanda, ni abaganga, ni abanyamategerko, ni ba enjeniyeri, ni abanyamakuru, ni barwiyemezamirimo, ndetse barimo n’abafite ibikorwa bikomeye by’ikoranabuhanga.
Abandi babaye abakozi ba Imbuto Foundation, aho batanga umusanzu wabo mu kurera, kwigisha no kubaka urubyiruko abayobozi b’ejo hazaza! Babinyujije mu itsinda rihuriza hamwe abakobwa bose bahembwe nk’Inkubito z’Icyeza BPG Alumni Network, biyemeje kuba abarinzi ba barumuna babo ndetse n’urungano rwabo, aho bakora ibikorwa by’ubujyanama bashishikariza abandi bakobwa kuba indashyikirwa bakanaberekera uko babigeraho.
Uburezi ni kimwe mu burenganzira bw’ibanze buri kiremwamuntu gikeneye, ariko n’ubwo hari byinshi byakozwe ku rwego rw’igihugu n’isi, haracyari abakobwa miliyoni mirongo itatu n’imwe batari mu ishuri nk’uko byatangajwe na UNESCO muri 2019.
Akenshi kandi ingaruka z’ibibazo bitandukanye bituruka ku mibereho y’abantu, imico cyangwa ihungabana ry’ubukungu zagiye zigabanya ya mahirwe abakobwa bafite yo kwiga no gutanga umusanzu wabo mu kubaka sosiyete.
Ibi kandi bituma baguma mu bukene ntibabashe kwiyubakira ejo habo nk’uko babyifuza. Ni yo mpamvu, gushyira imbaraga ku burezi bw’umukobwa atari ngombwa gusa ahubwo ni na kimwe mu bifasha cyane kubaka ubushobozi bw’umuntu ndetse bigatanga umusanzu ku gihugu mu kugera ku ntego z’iterambere.
Ubusanzwe mu muryango Imbuto Foundation, tugena ibikorwa cyangwa aho dutanga umusanzu duhereye ku mirongo migari na gahunda zashyizweho ku rwego rw’igihugu, umugabane wacu wa Afrika ndetse no ku isi, mu rwego rw’iterambere. Ibi, ni byo byaduteye gutangira urugendo- mu mwaka wa 2005- rwari rugamije kugera ku ntego 3: (1) Guharanira ko abakobwa bose bagera mu ishuri; (2) Guharanira ko abakobwa bose baguma mu ishuri bagasoza ibyiciro byose; (3) Gushishikariza abakobwa gutsinda neza no kuba indashyikirwa bagerageza kwiga amasomo yose, harimo n’aya siyansi, ikoranabuhanga, ubumenyingiro n’imibare.
Uko imyaka yagiye ikurikirana, ubu bukangurambaga bwo guteza imbere uburezi bw’umukobwa bwatumye tugera hose mu gihugu, aho twahuye n’abakobwa bashyigikiwe n’ababyeyi babo bikabafasha gutsinda neza bakaba indashyikirwa.
Umwe muri abo bakobwa ni Inkubito y’Icyeza Florentine:
Florentine, Inkubito y’Icyeza yahembwe inshuto 3, ni umufashamyumvire akaba n’umuganga utanga umusanzu we ku cyerekezo cy’igihugu cyacu mu guharanira ko tugira Abanyarwanda babayeho ubuzima bwiza kandi bihesha agaciro, aho buri wese agira uburenganzira kuri serivisi z’ubuzima.
Florentine Hategekimana ni umwe mubaharanira ko haboneka amakuru yizewe ajyanye n’ubuzima bw’imyororokere kandi akagera kuri bose, kugira ngo abantu babashe mu gukora amahitamo no kwifatira ibyemezo bumva neza ingaruka byagira ku buzima bwabo.
Florentine ni umwe mu bakobwa b’Inkubito z’Icyeza 5,000, bamaze guhembwa kugeza ubu, kubera gutsinda neza ibizami bisoza amashuri.
Umuryango nawo wagize uruhare muri ubu bukangurambaga!
Umubyeyi wa Jackline yabitoje n’abana be ndetse igihe agiye ku ishuri cyangwa avuyeyo agaherekezwa na basaza be kugira ngo bamurindire umutekano. Nk’ Umunyamabanga Nshingwabikorwa w’Inama Nkuru y’Igihugu y’Abagore, uyu munsi Jackline Kamanzi azirikana urukundo rw’umubyeyi we n’uko yamushyigikiye, akavuga ko ari bimwe mu byamuteye imbaraga zo gukora cyane maze mu mwaka w’2000 asoza amashuri yisumbuye ari umukobwa wa mbere mu gihugu, nyuma aza gukomereza mu bijyanye n’amategeko, ubu akaba afite impamayabushobozi y’ikirenga mu bijyanye no kubaka amahoro n’ubwiyunge.
Mu gihe dukomeza gushimangira iri hame ryo gushishikariza abakobwa kwiga, gukora cyane no guharanira kuba indashyikirwa muri byose, dukeneye no kongera imbaraga mu bukangurambaga bufasha kumva neza ikibazo, haba ku bayobozi mu nzego z’ibanze, ababyeyi n’umuryango muri rusange – nk’uko umubyeyi wa Jackline yabigenje – n’abandi bakumva ko guharanira ko habaho uburinganire hagati y’umuhungu n’umukobwa, by’umwihariko guteza imbere uburezi bw’umukobwa ari imwe mu nzira zizatugeza ku ntego z’iterambere. Ni ikiraro kizatugeza ku ‘Rwanda Twifuza’.
Kugira no gutanga uburenganzira n’amahirwe angana ku burezi n’imirimo, ni imwe mu nkingi zizamura ubukungu, imibereho myiza n’iterambere muri rusange haba ku gihugu no mu miryango.
Tugomba kurandurana n’imizi, ikibazo cyose cyasubiza inyuma ibyo tumaze kugeraho mu iterambere ry’uburezi – by’umwihariko ibijyanye n’ uburezi bw’umukobwa.
Bimwe muri ibyo ni ubusambanyi bukorerwa abana zitateganyijwe ku bangavu. Nk’uko twabigarutseho mu bukangurambaga bwo kurwanya no gukumira abasambanya abana bwatangijwe na Minisiteri y’Uburinganire n’Iterambere ry’Umuryango mu kwezi k’Ukwakira 2020, ikigereranyo cy’abana baterwa inda ku rwego rw’igihugu kiri kuri 7,3% (RDHS 2014-15), mu gihe 20% by’abakobwa ari abahohoterwa batarageza imyaka 18. Ibi bigira ingaruka mbi cyane ku buzima bwo mu mutwe bw’abahohotewe, uko biyumva n’agaciro biha, ndetse bikagira n’ingaruka mbi ku buzima n’iterambere ry’uwahohotewe.
Nk’ababyeyi, abafashamyumvire, abarezi n’umuryango muri rusange, tugomba guhindura imitekererereze ivuga ko umukobwa ari we ugomba kwimenya akirinda, ahubwo tugahugura ndetse tugatoza abagabo n’abahungu bacu imyitwarire iboneye umugabo mwiza.
Mu gihe twizihiza iyi sabukuru y’imyaka 15 yo guteza imbere uburezi bw’umukobwa, nifuje gukoresha uyu mwanya nsaba abahungu bacu, basaza bacu n’abo twashakanye, kongera imbaraga mu gushyigikira no guharanira uburenganzira n’imibereho myiza bya bashiki banyu.
Ndabasaba gukoresha umutima n’ububasha bwanyu mu kubafasha kwisobanukirwa. Mube abarinzi ba bashiki banyu, musenye ugushyigikirana tubona gutuma muceceka niyo hari uwo muzi wagize nabi, kuko bituma abakobwa bacu bahorana kwicuza, ipfunwe n’ikimwaro, bifite byinshi byangiza ku miryango yacu n’iterambere ry’igihe kirekire.
Gushyigikira abakobwa ntibyigeze biba impamvu yadindiza iterambere ry’abahungu – nta n’ubwo bizigera biba. Ni ingamba y’igihe gito ishyira abakobwa ku rwego rumwe na basaza babo mu rugendo rwo kubaka ejo heza. Mu ndangagaciro n’amategeko atugenga nk’Abanyarwanda, duharanira guha bose amahirwe ku mibereho myiza n’ubukungu. Rero ndabasaba mwebwe abahungu bacu na mwe twashakanye, muhaguruke dukorere igihugu cyacu dukunda, u Rwanda, tuzabigeraho dushyize hamwe twese – abakobwa, abagore, abagabo n’abasore.
Kuri mwebwe abakobwa bacu Inkubito z’Icyeza, ndongera kubasaba gushishoza no kugira amakenga mu mibereho yanyu, mwita ku bigezweho n’ibibazo mushobora guhura nabyo.
Uyu munsi turarwanya ikwirakwiza ry’indwara ya Koronavirusi. Nk’abakobwa b’indashyikirwa kandi bazi guhanga udushya, ndabasaba guhuza imbaraga mugatanga umusanzu wanyu muri uru rugamba isi yose irwana, mukoresheje intwaro zose mufite.
Iyi ndwara ikomeje kutubera urujijo ndetse bizagira n’ingaruka mu ngeri zitandukanye z’ubuzima bwacu, n’ubwo tutazi igihe bizamara tuzi ko atari iby’iteka.
Muhaguruke, mutekereze mu buryo bwagutse, muzane ibisubizo, mufatanye na basaza banyu ndetse n’ababyeyi banyu muri uru rugamba, mutange umusanzu uzatuma namwe mwibukwa mu mateka.
Umuhate wanyu no guharanira kuba indashyikirwa byagize umusaruro uduteye ishema kandi ukwiye kwizihizwa koko! Ubwo dukomeza ibikorwa byo guhemba abakobwa batsinze neza kugeza ubwo intego yacu igezweho, namwe mukomeze kuba Indahigwa, mube aba mbere muri byose, bizabageza ku Rwanda rwiza kandi rwemye – u Rwanda Twifuza!


text:
1. Ukurikije imiterere yakazi, irashobora kugabanywa mu kwanduza antenne no kwakira antene.
2. Ukurikije intego, irashobora kugabanywamo antenne yitumanaho, antenne yerekana, antenne ya TV, antara ya radar, nibindi.
3. Ukurikije uburebure bwumurimo ukora, irashobora kugabanywa muri antenne ndende ndende, antenne ndende, antenne yo hagati, antenne ngufi, antenne ya ultra short wave, antenna ya microwave, nibindi.
4. Ukurikije imiterere n'ihame ry'akazi, birashobora kugabanywa muri antenne y'umurongo na antenne yo hejuru.Ibipimo biranga antenne ni igishushanyo, coefficient de directeur, inyungu, impedance yinjiza, imikorere yimirasire, polarisiyasi ninshuro.
Antenne irashobora kugabanwa muburyo bubiri ukurikije umubare wibipimo: antenne imwe-imwe na antenne-ebyiri.Antenna imwe-imwe igizwe ninsinga nyinshi.Izi nsinga ni imirongo igororotse ikoreshwa muri terefone igendanwa, cyangwa imiterere yubwenge, nkinsinga.Amatwi ashaje yakoreshwaga kuri televiziyo.Monopole na antenne ebyiri-ebyiri ni antenne ebyiri zingenzi zingenzi.Antenne-yuburyo bubiri iratandukanye cyane, harimo urupapuro rusa (igice cya kare cyicyuma), umurongo-umeze (uduce twinshi muburyo butunganijwe neza-buringaniye), kimwe namahembe asa nisahani.
Antenna ya sitasiyo fatizo igira uruhare runini muri sisitemu yitumanaho yose, cyane cyane itumanaho nkahantu ho gutumanaho.Antenne ikunze gukoreshwa harimo ibirahuri bya fibre byongerewe imbaraga za antenne yunguka cyane, antenne yimpeta enye (antenne yimpeta umunani), na antenne yerekeza.
Ukurikije ibyavuzwe haruguru.Hariho bimwe bigira ingaruka kuri antene.Ibintu bisanzwe, nkimisozi, ibiti, amazu, nibindi hariho ikirere, kuko ibicu byerekana antene.Iya kabiri ni ukwivanga kwa antene.Hanyuma, hariho izindi mbogamizi za electromagnetic, nkiminara ya terefone ngendanwa, iminara ya TV, niminara yo gutangaza.
Igihe cyo kohereza: Ukuboza-13-2021


text:
Ese ni icyaha, kuba abayobozi b’amatorero bakira impano z’ishimwe zihenze?
Urujijo rukomeje kugwira mu bakirisitu, abayisilamu ndetse n’abandi bose, bajya impaka ku gikorwa kimaze iminsi kivugwa mu matorero yo mu Rwanda, aho abakirisitu biyemeza kugurira umuyobozi w’itorero imodoka zihenze, bamwe bati ni akateye, abandi bati ni ukwigwizaho ubukungu kw’abayobora amatorero, naho abandi ngo ni umugisha Imana ihaye umukozi wayo.
Ese ubundi duhereye kera, kwakira impano kw’abayobozi b’amatorero ni icyaha? hagendewe ku cyo Bibiliya na Corowani byigisha?


text:
Kuri uyu wagatanu, le 08 Mutarama 2021, mu masaha ya mbere ya saa sita, Nyiricyubahiro Musenyeri Célestin HAKIZIMANA abinyujije mu itangazo ryo kubika, yatangaje inkuru y’akababaro y’urupfu rw’umuvandimwe wacu Padiri, Ubard RUGIRANGOGA.
1. Incamake y’ubuzima bwe
Padiri Ubald RUGIRANGOGA yavutse kuwa 26/04/1955 i Rwabidege, Umurenge wa Karengera, Akarere ka Nyamasheke, muri Paruwasi ya Mwezi, Diyosezi ya Cyangugu. Ni mwene Jacques KABERA na Anysie MUKARUHAMYA. Yabatijwe kuwa 08/05/1955 i Mwezi. Yakomejwe kuwa 06/09/1968 i Shangi.
Kuva mu mwaka w’1961 kugeza mu w’1969, yize amashuri abanza i Rwabidege, i Giheke n’i Mwezi. Kuva mu mwaka w’1969 kugeza mu w’ 1978, yize amashuri yisumbuye i Mibirizi, ku Nyundo no mu Burundi. Kuva mu mwaka w’1978 kugeza mu w’1984, yize amasomo ya Filozofiya na Tewolojiya muri muri Seminari Nkuru Saint-Charles Borromée de Nyakibanda, muri Diyosezi ya Butare. Yahawe Ubupadiri na Nyiricyubahiro Musenyeri Theddee Ntihinyurwa Arkiyepiskopi wa Kigali uri mu kiruhuko cy’izabukuru, icyo gihe wari Umwepiskopi wa Diyosezi ya Cyangugu,
2 . Ubutumwa yakoze
Kuva kuwa 19/09/1984 yakoze ubutumwa muri Paruwasi ya Nyamasheke, ari Padiri wungirije. Kuva kuwa 21/09/1987, yabaye Padiri Mukuru wa Paroisse Nyamasheke kugeza mu mwaka w’1994. Kuva mu mwaka w’1997 yabaye Padiri wungiriza kuri Paruwasi Katedrali ya Cyangugu. Kuva mu mwaka w’1999 yabaye Padiri Mukuru wa Paruwasi ya Mushaka kugeza mu mwaka w’2010. Kuva kuwa 24/11/2010 kugeza kuwa 08/01/2021, yari umuyobozi wa « Centre Spirituel Ibanga ry’Amahoro » i Muhari, muri Paruwasi ya Nkanka, atuye mu rugo rw’Umwepiskopi.
3. Bimwe mu byamuranze mu butumwa yakoze
Padiri Ubald RUGIRANGOGA yari umupadiri ukunda kandi uryoherwa cyane n’isengesho muri rusange ariko by’umwihariko agakunda isengesho Karismatike. Yari afite impano idasanzwe yo gusengera abarwayi. Padiri Ubald RUGIRANGOGA yababajwe cyane na Jenoside yakorewe Abatutsi mu mwaka w’1994 mu Rwanda, ku buryo ubutumwa bwe yari yarabweguriye Ubumwe n’Ubwiyunge muri Paruwasi ya Mushaka ndetse no hirya no hino mu Rwanda. Byageze n’aho Leta y’u Rwanda imugira « Umurinzi w’Igihango » mu mwaka w’ 2015. Ntiyigeze ahwema kwigisha « Imbabazi zibihora ».
4. Ibijyanye n’urupfu rwe
Mu kwezi kwa Werurwe 2020 Padiri Ubald RUGIRANGOGA yatumiwe muri Amerika mu rwego rwo gusoma misa no gusengera abarwayi. Yagombaga kugaruka mu kwezi kwa Mata 2020. Nyamara ariko, ntiyabashije kugaruka mu Rwanda kubera ingamba zo kwirinda ikwirakwizwa ry’icyorezo cya Covid-19. Bityo rero byabaye ngombwa ko agumayo agategereza ko ibintu bisubira mu buryo ngo abashe kugaruka mu gihugu cye. Kuva mu kwezi kw’ Ugushyingo twamenye ko arwaye icyorezo cya Covid-19. Uko iminsi ihita indi igataha, yarushijeho kuremba, ajyanwa mu bitaro
Eur, and analytical certificates provided are acceptable. cialis for sale Stress.
Tumusabire ku Mana ngo imuhe iruhuko rihoraho iteka, Urumuri rudashira rudashira rumubengeraneho maze aruhukire mu mahoro.
Padiri Athanase KOMERUSENGE,
Umunyamabanga wa Diyosezi ya Cyangugu.


text:
Biteganyijwe ko iburanisha ry’Urubanza Porokireri aburana na Félicien Kabuga rizatangira ku matariki ya 29 na 30 Nzeri 2022 no ku ya 5 na 6 Nzeri 2022: Kwandika abantu bifuza gukurikirana iburanisha ku Ishami rya IRMCT ry’Arusha byatangiye
Kwandika abantu bifuza gukurikirana itangwa ry’imyanzuro, mu magambo, ibanziriza itangwa ry’ibimenyetso hamwe n’itangira ry’itangwa ry’ibimenyetso, mu Rubanza Porokireri aburana na Félicien Kabuga, babireba mu buryo bw’amajwi n’amashusho, ku Ishami ry’Urwego Mpuzamahanga Rwashyiriweho Gukora Imirimo y’Insigarira y’Inkiko Mpanabyaha ry’Arusha (IRMCT) byatangiye.
Biteganyijwe ko ku wa Kane, tariki ya 29 Nzeri 2022 no ku wa Gatanu, tariki ya 30 Nzeri 2022, saa yine za mu gitondo (CEST) / saa tanu z’amanywa (EAT), mu cyumba cy’iburanisha cy’Ishami rya IRMCT ry'i Lahe, hazatangwa imyanzuro, mu magambo, ibanziriza itangwa ry’ibimenyetso ikazakurikirwa no gutangira gutanga ibimenyetso ku wa Gatatu, tariki ya 5 Ukwakira 2022 no ku wa Kane, tariki ya 6 Ukwakira 2022, saa yine za mu gitondo (CEST) / saa tanu z’amanywa (EAT).
Abahagarariye ibitangazamakuru bifuza kuzinjira mu nyubako za IRMCT, Arusha, ku itariki ya 29 n’iya 30 Nzeri 2022 kugira ngo bakurikirane, mu buryo bw’amajwi n’amashusho, itangwa ry’imyanzuro, mu magambo, ibanziriza itangwa ry’ibimenyetso, na / cyangwa itangira ry’itangwa ry’ibimenyetso, ku itariki ya 5 n’iya 6 Ukwakira 2022, bagomba kubisaba banyuze kuri mict-press@un.org bitarenze ku wa Kabiri, tariki ya 27 Nzeri 2022, saa sita (CEST) / saa saba z’amanywa (EAT). Abatanga ubwo busabe bagomba kugaragaza iminsi bifuza kuzahaza, amazina yuzuye y’igitangazamakuru, ay’umunyamakuru cyangwa abanyamakuru, ay’abafata videwo n’ay’abandi batekinisiye hamwe na nomero ya pasiporo cyangwa iy’ibyangombwa biranga abazaza. Abifuza ubufasha mu byerekeranye n’urugendo basabwe kubitumenyesha na byo.
Abadahagarariye ibitangazamakuru (barimo n’abadiporomate) na rubanda bifuza gukurikirana, mu buryo bw’amajwi n’amashusho, itangwa ry’imyanzuro, mu magambo, ibanziriza itangwa ry’ibimenyetso na/cyangwa itangira ry’itangwa ry’ibimenyetso, bagomba kubisaba bohereza imeyiri kuri mict-external-relations@un.org bitarenze ku wa Kabiri, tariki ya 27 Nzeri 2022, saa sita (CEST) / saa saba z’amanywa (EAT).
Iburanisha rinyuzwa kuri ekara nyuma y’iminota 30 ritangiye.
Abahagarariye ibitangazamakuru, abantu bo mu zindi nzego na rubanda bazamenyeshwa igisubizo cyerekeranye n’ubusabe bwabo bwo gukurikirana iyo mihango n’uburyo bazahabwa amakarita hakoreshejwe imeyiri bitarenze ku wa Gatatu, tariki ya 28 Nzeri 2022, mbere y’uko amasaha y’akazi arangira.
Amakuru yo mu rwego rwa tekinike
Amajwi n’amashusho by’iburanisha bizatangira kugezwa kuri rubanda binyuze ku rubuga rwa interinete rwa IRMCT nyuma y’iminota 30 iburanisha ritangiye kandi bizaba bishobora kuboneka umuntu anyuze kuri https://www.irmct.org/en/cases/mict-courtroom-broadcast. Umuntu ashobora gukurikirana iburanisha mu cyongereza, igifaransa n’ikinyarwanda.
Gufata amafoto na videwo by’iburanisha bizakorwa n’abakozi ba IRMCT babyemerewe kandi kopi y’amajwi n’amashusho byafashwe by’iryo buranisha izatangwa rirangiye. Abahagarariye ibitangazamakuru bifuza guhabwa videwo y’iburanisha bashobora kohereza ubusabe bwabo kuri mict-press@un.org. Turabamenyesha ko kopi ya videwo izatangwa muri foruma ya MP4 kandi ikazaba iri mu ndimi z’icyongereza, igifaransa, ikinyarwanda, cyangwa muri izo ndimi zose uko zakoreshejwe cyangwa umuntu ashobora kwiyumvira abafashe ijambo ubwabo.
Abahagarariye ibitangazamakuru bifuza gufata amajwi n’amashusho y’ibizaba byerekanwa basabwe kubimenyesha IRMCT vuba bishoboka. Basabwe kuvuga niba bahitamo icyongereza, igifaransa cyangwa ikinyarwanda. Nyuma yo gusuzuma ubusabe bw’abifuza gufata amajwi n’amashusho y’iryo buranisha n’ibyifuzo by’abazitabira kurikukirana, IRMCT izemeza ururimi ruzakoreshwa mu kwerekana amajwi n’amashusho by’iburanisha akaba ari na byo bizafatwa n’abahagarariye ibitangazamakuru bazaba babyemerewe.
Uko ibintu byakurikiranye muri uru rubanza
Mu gihe ibyaha bivugwa mu Nyandiko y’ibirego byakorwaga, Félicien Kabuga yari Perezida wa Komite yatangije Radiyo RTLM (“RTLM”), akaba na Perezida wa Komite y’agateganyo y’Ikigega cyo kurengera igihugu (“Fonds de défense nationale”) kuva ahagana ku itariki ya 25 Mata 1994 kugera muri Nyakanga 1994.
Mu Nyandiko y’ibirego havugwa ko hagati y’itariki ya 6 Mata 1994 n’iya 17 Nyakanga 1994, mu Rwanda habaye jenoside yakorewe Abatutsi kandi ko mu Rwanda hose habaye ibitero rusange kandi/cyangwa biri kuri gahunda byibasiye abaturage b’abasivire bazira ko ari Abatutsi na/cyangwa kubera impamvu za porotike.
Mu nyandiko y’ibirego havugwa ko Kabuga yashinze RTLM akaba, we n’abandi bantu, barayikoresheje mu guhembera urwango n’urugomo byibasira Abatutsi n’abandi bantu kandi ko we n’abandi bantu bumvikanye gukwirakwiza ubutumwa burwanya Abatutsi hagamijwe kurimbura ubwoko bwabo mu Rwanda. By’umwihariko, mu Nyandiko y’ibirego havugwa ko RTLM yahamagariye abantu, mu buryo butaziguye kandi mu ruhame, gukora jenoside n’itoteza ibinyujije mu gutambutsa ibiganiro bitesha agaciro kandi bishyira ibikangisho ku bantu. Muri ibyo biganiro abantu bitwaga, mu buryo bweruye, Abatutsi cyangwa “ibyitso” cyangwa “abafatanyije” na FPR ndetse rimwe na rimwe hagatangwa amakuru yerekeranye n’aho bari n’andi makuru ashishikariza cyangwa atuma kubica byoroha. Mu Nyandiko y’ibirego havugwa ko Kabuga aryozwa ibyo byaha kubera uruhare rwe mu mugambi mubisha yari ahuriyeho n’abandi bantu bagize uruhare mu mikorere ya RTLM no kubera ko yashyigikiye imyitwarire mibisha y’abanyamakuru ba RTLM, Interahamwe n’abandi bantu bakoze ibyaha babifashijwemo cyangwa babishishikarijwe n’ibiganiro byacaga kuri RTLM.
Kabuga aregwa kandi icyaha cyo gushyigikira ibikorwa by’Interahamwe zishe zikanagirira nabi Abatutsi n’abandi bantu muri Perefegitura y’Umujyi wa Kigali, iya Gisenyi n’iya Kibuye kubera ko yaziteye inkunga yo mu rwego rw’ibikoresho, urw’ingendo, iy’amafaranga akanazitera akanyabugabo. Nk’urugero, Mu Nyandiko y’ibirego, havugwa ko, mu buryo bunyuranye, Kabuga yateraga inkunga itsinda ry’Interahamwe ryo ku Kimironko, muri Kigali, zizwi nk’“Interahamwe za Kabuga” kandi ko iryo tsinda ryagiye mu bitero, mu bikorwa byo kwica no kugirira nabi Abatutsi n’abandi bantu muri Perefegitura y’Umujyi wa Kigali, ku mabariyeri, ahantu abantu bahungiraga no mu mago. Bivugwa kandi ko Kabuga yakusanyije amafaranga yo kugura intwaro n’amasasu, akanagira uruhare mu gutumiza mu mahanga intwaro n’amasasu byakwirakwijwe mu Nterahamwe muri Perefegitura ya Gisenyi. Mu Nyandiko y’ibirego havugwa ko ibyo bikoresho byakoreshejwe mu gukora ibyaha mu Maperefegitura ya Gisenyi, Kibuye n’Umujyi wa Kigali.
Ku itariki ya 16 Gisurasi 2020, abayobozi bo mu Bufaransa bafatiye Kabuga hafi y’i Paris biturutse ku iperereza ryakozwe bafatanyije n’Ibiro bya Porokireri wa IRMCT.
Ku itariki ya 30 Nzeri 2020, Urukiko rusesa imanza rwo mu Bufaransa rwanze ubujurire bwa Kabuga ku Cyemezo cy’Urukiko rw’ibanze, cyemeje ko agomba gushyikirizwa IRMCT.
Ku itariki ya 1 Ukwakira 2020, Carmel Agius, wari Perezida, yashyizeho Urugereko rwa Mbere rw’Iremezo rugizwe n’Abacamanza Iain Bonomy (Perezida), Graciela Susana Gatti Santana Elizabeth Ibanda-Nahamya, kugira ngo ruzaburanisha Kabuga guhera igihe Kabuga yimuriwe akagezwa ku cyicaro cy’Ishami rya IRMCT bireba .
Ku itariki ya 21 Ukwakira 2020, Umucamanza Iain Bonomy yahinduye Urwandiko rwo gufata Kabuga n’Itegeko ryo kumwimura kandi ategeka ko Kabuga yimurirwa ku Ishami rya IRMCT ry’i Lahe, hashingiwe ku Cyifuzo cy’Ubwunganizi cyashyigikiwe na Porokireri na Gerefiye, kugira ngo hakorwe irindi suzumabuzima rigamije kumenya niba Kabuga ashobora kwimurirwa ku ishami rya IRMCT ry'Arusha bidashyize ubuzima bwe mu kaga. Kabuga yashyikirijwe IRMCT, ishami ry’i Lahe, ku itariki ya 26 Ukwakira 2020.
Kabuga yitabye Urukiko bwa mbere ku itariki ya 11 Ugushyingo 2020 maze muri uwo muhango handikwa ko ahakana ibyaha aregwa mu Nyandiko y’ibirego.
Kuva aho Kabuga yitabiye Urukiko bwa mbere, Umucamanza utegura urubanza cyangwa Urugereko rwa Mbere rw’Iremezo bagiye bakoresha amanama ntegurarubanza. Kubera ingamba zibuza ibintu bimwe na bimwe zerekeranye na Koronavirusi zariho, inama ntegurarubanza ya mbere yabaye hifashishijwe uburyo bw'inyandiko, itangizwa n’Itegeko Urugereko rwa Mbere rw’Iremezo rwatanze ku itariki ya 9 Werurwe 2021 kandi irangizwa n’Itegeko urwo Rugereko rwatanze ku itariki ya 6 Mata 2021. Nyuma yaho, amanama ntegurarubanza yabaye abayitabiriye bahibereye, ku matariki ya 1 Kamena 2021, 6 Ukwakira 2021, 11 Gicurasi 2022 na 18 Kanama 2022.
Ku itariki ya 1 Werurwe 2021, ashingiye ku Cyemezo cy’Urugereko rwa Mbere rw’Iremezo ku Cyifuzo cya Porokireri gisaba uruhushya rwo guhindura Inyandiko y'ibirego cyo ku itariki ya 24 Gashyantare 2021, Porokireri yatanze Inyandiko y'ibirego yahinduwe bwa kabiri (“Inyandiko y’ibirego”). Byongeye kandi, Urugereko rwa Mbere rw’Iremezo rwemeje ibintu byemejwe mu zindi manza zaciwe n’ibindi bintu byabaye ikimenyabose 45 kandi rwatanze Ibyemezo byerekeranye no gushyira muri dosiye ubuhamya bw’abatangabuhamya bashinja bagera kuri 70, hashingiwe ku Ngingo za 110, 111 cyangwa 112 z’Amategeko Agenga Imiburanishirize n’Itangwa ry’ibimenyetso ya IRMCT.
Kuva nyuma y’igihe gito Kabuga amaze kwimurirwa ku Ishami ry’i Lahe, Urugereko rwa Mbere rw’Iremezo rwagiye rushyikirizwa, kabiri mu kwezi, amaraporo ya Muganga ukuriye Serivise y’ubuvuzi ya Gereza y’Umuryango w’Abibumbye yerekeranye n'ubuzima bwa Kabuga kugira ngo hasuzumwe niba ashobora gukora urugendo ajya ku Ishami rya IRMCT ry’Arusha no kuhafungirwa. Kubera Icyifuzo cy’Ubwunganizi gisaba ko hashyirwaho impuguke mu by’ubuvuzi kugira ngo zisuzume niba Kabuga yashobora kuburanishwa, Urugereko rwa Mbere rw’Iremezo rwashyizeho impuguke mu by’ubuvuzi eshatu zigenga, impuguke mu by’ubuvuzi imwe yatanzwe na Porokireri n’impuguke mu by’ubuvuzi imwe yatanzwe n’Ubwunganizi. Urugereko rwa Mbere rw’Iremezo rwaburanishije ku itariki ya 31 Gicurasi, iya 1 n’iya 7 Kamena 2022 kugira ngo izo mpuguke mu by’ubuvuzi eshatu zibazwe ibibazo kandi ababuranyi batange imyazuro yabo ku byerekeranye no kuba Kabuga yashobora kuburanishwa no gufungirwa Arusha.
Mu Cyemezo cyerekeranye no kumenya niba Félicien Kabuga ashobora kuburanishwa no kwimurirwa Arusha akaba ari ho afungirwa, cyatanzwe ku itariki ya 13 Kamena 2022, Urugereko rwa Mbere rw’Iremezo rwemeje ko Ubwunganizi butagaragaje ko Kabuga adashobora kuburanishwa ubu. Cyakora, muri icyo Cyemezo, Urugereko rwa Mbere rw’Iremezo rwavuze ko Kabuga afite ikibazo cyo kugabanuka kw’imikorere y’ubwonko bwe n’imitekerereze ye, afite intege nke kandi arwaragurika, akaba akeneye kwitabwaho cyane no gukurikiranwa mu buryo buhoraho n’abaganga. Urugereko rwa Mbere rw’Iremezo rwazirikanye ibyo impuguke mu buvuzi zahurijeho, ko kwimurira Kabuga Arusha byatera ingorane ziturutse ku kuvanwa ahantu yari amenyereye, zishobora kubangamira bikomeye ibyashobokaga ko iburanisha ritangira rikanasozwa vuba. Hashingiwe ku myaka Kabuga afite no kuba arwaragurika ndetse no ku burenganzira bw’ibanze afite bwo kuburanishwa mu buryo buboneye kandi bwihuse nta kuzarira, Urugereko rwa Mbere rw’Iremezo rwemeje ko Kabuga akomeza gufungirwa ku Ishami rya IRMCT ry’i Lahe kandi ko iburanisha ry’urubanza rwe ari ho rizatangirira kugera igihe bizategekwa ukundi. Urugereko rwa Mbere rw’Iremezo ntirwakuyeho burundu ko iburanisha rya Kabuga rishobora kubera Arusha ubuzima bwe buramutse burushijeho kumera neza.
Ku itariki ya 20 Kamena 2022, Kabuga yatanze Icyifuzo gisaba uruhushya rwo kujuririra umwanzuro w’Urugereko rwa Mbere rw’Iremezo uri mu Cyemezo cyarwo cyo ku itariki ya 13 Kamena 2022, uvuga ko ashobora kuburanishwa. Ku itariki ya 23 Kamena 2022, Urugereko rwa Mbere rw’Iremezo rwatanze uruhushya rwo kujuririra ikibazo cyerekeranye no kuba Kabuga yashobora kuburanishwa kandi rumenyesha ababuranyi ko iburanisha ry’urubanza rizakomeza mu gihe hagitegerejwe icyemezo kuri ubwo bujurire. Kabuga yatanze ubujurire bwe ku itariki ya 30 Kamena 2022 hanyuma, mu Itegeko uwari Perezida yatanze uwo munsi, ashyiraho Inteko y’Urugereko rw’Ubujurire igizwe n’Abacamanza bakurikira: Umucamanza Carmel Agius (Perezida), Umucamanza Burton Hall, Umucamanza Liu Daqun, Umucamanza Aminatta Lois Runeni N’gum n’Umucamanza José Ricardo de Prada Solaesa kugira ngo basuzume ubwo bujurire. Ku itariki ya 12 Kanama 2022, Urugereko rw’Ubujurire rwanze ubwo bujurire bwose uko bwakabaye.
Ku itariki ya 18 Kanama 2022, habaye inama mbanzirizarubanza ku Ishami rya IRMCT ry’ i Lahe.
Ku itariki ya 26 Kanama 2022, Perezida Graciela Gatti Santana yatanze Itegeko rishyiraho Umucamanza usimbura undi rikanashyiraho Umucamanza w’ingoboka. Perezida yashyizeho Umucamanza Mustapha El Baaj kugira ngo amusimbure mu nteko kandi ashyiraho Umucamanza Margaret deGuzman nk’Umucamanza w’Ingoboka muri uru rubanza.
Imyanzuro, mu magambo, ibanziriza itangwa ry’ibimenyetso izatangwa ku itariki ya 29 no ku ya 30 Nzeri 2022 kandi biteganyijwe ko Porokireri azatangira gutanga ibimenyetso ku itariki ya 5 Ukwakira 2022. Kubera uko ubuzima bwa Kabuga bwifashe kandi hakurikijwe inama z’abaganga, Urugereko rwa Mbere rw’Iremezo rurateganya kuzajya ruburanisha iminsi itatu mu cyumweru (Ku wa Kabiri, ku wa Gatatu no ku wa Kane), iburanisha rikazajya rimara amasaha abiri ku munsi (Kuva saa yine kugera saa sita z’amanywa, ku masaha y’i Lahe).


text:
Abasesenguzi bavuga ko nta bwigenge u Rwanda rwabonye ahubwo habaye umuhango
Mu gihe uyu munsi hashize imyaka 57 u Rwanda rubonye ubwigenge, abasesengura amateka na politiki by’u Rwanda bemeza ko iyo ubwo ubukoloni butaryanisha Abanyarwanda, ubu u Rwanda ruba ari Igihugu giteye imbere cyane.
Muri uyu mwaka wa 2019, ibihugu byinshi ku mugabane wa Afrika birizihiza isabukuru y’imyaka irenga 55 bimaze bibonye ubwingenge bibukuye mu maboko y’abakoroni.
Tariki ya mbere Nyakanga mu 1962 ni bwo u Rwanda rwo rwabonye ubwo bwigenge. Idarapo ry’u Bubiligi ryarurukijwe hazamurwa iry’u Rwanda, bisobanurwa ko ubuyobozi bw’Igihugu bwari bukuwe mu maboko y’abanyamahanga bugashyirwa mu maboko y’Abanyarwanda ubwabo. Ubaze umunsi ku wundi, ubu hashize imyaka 57.
Inararibonye mu mateka y’u Rwanda Antoine Mugesera yemeza ko yari ahibereye muri uwo muhango.
Yagize ati ”Umuhango w’ubwigenge warabaye, wabereye hano i Kigali i Nyarugenge hafi ya hariya hari Umujyi wa Kigali ubu twari duhari. Ni ukuvuga ngo umuhango warabaye abantu baratumirwa b’imbere mu Gihugu no hanze, hamanurwa ibendera ry’ Ababiligi hazamurwa iry’u Rwanda haba imikino, haba byinshi. Umuhango wo warabaye ikitarabaye ni ukubona ubwigenge ko abantu bibohora, bakagira ubwigenge koko bakagira ukwishyira n’ukwizana, bakaba abavandimwe ntihabe akarengane mu Rwanda, nicyo kintu tutabonye.”
Abasesengura ibirebana na politiki y’u Rwanda bemeza ko mbere y’ubukoroni Abanyarwanda bari babanye neza ariko ngo aho buziye buryanisha Abanyarwanda.
Ambasaderi Joseph Nsengimana asanga ubwigenge Abanyarwanda bari bakeneye ari ububabanisha neza aho kubatanya.
Yagize ati ”Numva ubwigenge bw’ukuri bwari ugukuraho icyo cyeragati cyari cyarashyizweho n’abakoroni, Abanyarwanda bakongera bakunga ubumwe bwabo, bakubaka igihugu cyabo uko bagitekereza, bakagura urwego mpuzamahanga ariko aribo babyitekerereje. Numva iyo ubwigenge buba bwo u Rwanda tuba tugeze kure ariko nyuma ntabwo ariko byagenze.”
Impuguke mu birebana n’ubuyobozi n’imitegekere, Dr Phanuel Murenzi avuga ko kwigenga nyakuri kw’igihugu ari ukwigenga gushingiye no ku ngengo y’imari kuko bituma ntawuguhatira gukora icyo utifuza.
Ati ”Igihe rero ushoboye kuba wakwihaza mu ngengo y’imari icyo gihe uba usa naho wigizayo umukoloni, umwigizayo uti oya, nanjye nshoboye gukora ibyanjye kandi mfite n’ububasha iyo rero ni intambwe ikomeye cyane mu kwigira , u Rwanda rurakora neza ni cyo dushaka kandi nizera ko n’ubuyobozi bwiza icyo kintu kizagerwaho u Rwanda rukagira ubwigenge bwuzuye cyangwa se buhamye mu by’ukuri.”
Bamwe mu baturage na bo bahamya ko inzira Igihugu kirimo ubu ariyo nzira yo kwigenga bitewe n’uko buri Munyarwanda afite uburenganzira mu gihugu cye.
Rwicaninyoni Damien utuye mu Karere ka Kicukiro avuga ko mbere ya Jenoside yakorewe Abatutsi nta bwigenge Abanyarwanda bari bafite bitewe n’uko nta bwisnzure bagiraga, aho atanga urugero rwo kuba umuntu yaravaga muri komini imwe yajya mu yindi agasaba uburenganzira.
Ati ”Nko mu gihe cya kera wavaga muri komine imwe ujya mu yindi uvuga uti nyamuneka noneho simvayo ariko ubu ufite imbaraga igihugu cyose wakizenguruka ntihagire ikibazo uhura nacyo byaba bigeze na nijoro ukavuga uti ndagenda byanga bikunze, ndi butahe wajya gucumbika ugasanga nta kindi kibazo ariko icyo gihe wajyaga ahantu ukaba udafite igipapuro cy’inzira ukumva utagomba kugira ahantu urara ariko ino saha umunyarwanda utagize ibintu ukubaganaho uragenda amasaha 24/24.”
Na ho Gatsinzi Didace utuye mu Karere ka Gasabo ati ” Ubwigenge buragaragara neza, abanyarwanda barishyira bakizana, Abanyarwanda ntawukimeneshwa, abari hanze barimo barataha uba ufite ijambo mu gihugu mu buryo bugaragara cyane, abana baratsinda bagatsindira ku bwenge bwabo kandi ukabona leta ntivangura.”
Abasesengura politiki n’amateka by’u Rwanda bemeza ko icyerekezo cy’iterambere u Rwanda rwashyizeho muri iki gihe ari umusingi utajegajega wo kwigira, kuzamura imibereho y’umunyarwanda n’iterambere ry’Igihugu muri rusange.


text:
Bugesera : Nta ruhumbu (aflatoxin) rukirangwa mu bigoli babikesha uruganda MAHWI Grain Millers
Uru ruganda ruri mu Cyanya cy’Inganda cya Gashora mu Karere ka Bugesera, rufite imashini itunganya ibigoli bikavamo ifu n’ibyumisha.
Uruganda MAHWI Grain Millers rwatangiye mu 2016, ari ruto rukorera i Gahanga mu Karere ka Kicukiro ; ruza gukura, 2019 rwimukira mu cyanya cy’inganda cya Gashora i Bugesera, 2020 rutangira imirimo yarwo.
Intego yarwo ni ukongera ubushobozi bwibyo bajyana ku isoko, kongera ingano yibyo bagurira abaturage no gutunganya umusaruro w’ibigoli.
Uru ruganda rufite ubushobozi bwo gutunganya toni 50 ku munsi, mu gihe cy’ukwezi ni toni 750 naho mu gihe cy’umwaka ni toni ibihumbi 15.
Jean Claude Uwizeyemungu, Umuyobozi w’Uruganda MAHWI Grain Millers akaba n’umwe mubarushinze yavuze icyo uru ruganda rusobanuye ku muhinzi w’ibigori.
Igihe cyose umuturage aba afite icyizere ko ibigoli byose yahinga yabizana ku ruganda rukabigura, gutunganya no kwita ku musaruro w’ibigoli, hari igice cy’uruganda n’igice cyo kumishirizamo ibigoli.
Imashini yumisha ibigoli ku gihe cy’umwero w’ibigoli ishobora kumisha toni 74 ku munsi.
Uyu muyobozi w’uru ruganda yasobanuye uko byari byifashe uru ruganda rutaraza.
Ikibazo cyabagaho nuko umutarage byamusabaga kwanika, yanura ; ubu siko biri, ibitaruma neza arabizana tukabyumisha, yashaka tukabimugurira cg se akishyura igiciro cyo kuwutunganya akajya kubigurisha ahandi. Byakuyeho uburwayi bwa aflatoxin (uruhumbu), kuko buza muri icyo gihe umuhinzi akorakora imyaka ; ariko iyo ayejeje akayizana icyo kibazo ntikibaho.
Inkunga ya Hinga Weze yateje intambwe MAHWI Grain Millers
Nkuko byasobanuwe n’Umuyobozi w’uru ruganda Jean Claude yavuze ko ashimira uyu mushinga ku bufatanye bwayo.
Ubufatanye bwacu na Hinga Weze buri mukumisha ibigoli hari uruhare rwacu na Hinga Weze yashyizemo amafaranga angana na miliyoni 49 kugira ngo dufatanye, icyo twese tugamije nuko abaturage babasha kubona aho bazana umusaruro. Ni ukubashimira kuko ubufasha baduhaye nabwo bufite intambwe bwaduteje, turabashimira ibyo twamaze gukorana.
Abahinzi b’ibigori bishimira ko nta ruhumbu (aflotoxin) rukirangwa mu bigoli cg ngo babure isoko.
Niyonzima Sosthène ni uwo mu Murenge wa Nyarugenge, Akarere ka Bugesera ari muri koperative Urumuri. Akaba n’Umuyobozi w’ Ihuriro ry’Abahinzi b’Ibigoli mu Karere ka Bugesera, rigizwe n’amakoperative 11 arasobanura uko umusaruro wabo wazagamo uruhumbu, ukabura n’isoko, nuko babonye igisubizo babikesha MAHWI Grain Millers.
Ibigoli byinshi byazanaga uruhumbu ariko aho uru ruganda ruziye, rukazana kiriya cyuma cyumisha byafashije abahinzi, nk’urugero naguha hari ibigori duherutse kuzana bapimye dusanga bifite 24, nk’umuhinzi ntiyabibika usanga bihita bizana uruhumbu kuko biba bifite amazi menshi. Ariko iyo tubizanye hano bakabigura uko biri bituma nta bigori bigipfa ubusa mu rugo. Hari ibyo twajyanaga ku masoko bakabyanga byarapfuye, ukaba ukireba wenda ari kizima ariko bagipima ugasanga gifite uruhumbu. Bakabyanga ugasanga turabibunganye bikagurwa nabajya gubikoramo ibiryo by’amatungo ku giciro gito. Hari nk’igihe wabaga ufite toni 10 ariko ugasanga 7 cg 8 nizo zibaye nzima izindi zarapfuye.
Ibigoli baduhera kuri 230 ku kilo, mbere uruganda rutaraza ibigoli byaguraga 120 ; 140 mbese byaterwaga nuko bibonye ababishaka.
Mu bihingwa umushinga Hinga Weze uteza imbere harimo ibigoli, ibishyimbo bikungahaye ku butare, ibijumba bya orange, ibirayi, imbuto n’imboga. Akaba ari umushinga watangiye k’ubufatanye n’ikigo cy’igihugu gishinzwe guteza imbere ubuhinzi n’ubworozi (RAB) ku nkunga y’umuryango w’Abanyamerika wita ku iterambere mpuzamahanga (USAID) ukaba wibanda k’ubuhinzi no kunoza imirire mu ntego yo gufasha abahinzi barenga 530,000 mu turere icumi ikoreramo mu kwita k’ubuhinzi no kunoza imirire.


text:
Ku wa 6 w’icya 4 cy’Igisibo, B/17/03/2018:
Isomo rya 1: Yer 11, 18-20
Zab 8, 2-3.9-12
Ivanjili:Yh 7, 40-53
Mu gihe igisibo gisigaje iminsi Mike, dukomeje kumva amasomo aganisha ku kababaro abahanuzi bahuye na ko. Kandi Yezu ubasumba bose imibabaro yamukoraniyeho na we. Aho byose biganisha ariko ni muri Pasika. Abababaje Yezu bikojeje ubusa kuko yazutse. Abatoteje abahanuzi na bo bikozeho kuko ibikorwa byabo byari ishusho y’ubujiji bwabo ntibyabujije abahanuzi kurangamira ibyiza Uhoraho yaberekaga mu nzozi. Ni we wenyine bahungiragaho bakamutura akarengane kabo.
Umuhanuzi Yeremiya ageze kure. Ashukamirijwe n’abo mu muryango we bashaka kumurigasura. Ubujiji n’ubugome burya akenshi biragendana. Yeremiya yavukaga i Anatoti. Ni abaturage rero baho, abavandimwe na bene wabo batishimiye inyigisho ze. We yari yarasobanukiwe azi neza ko ari Imana Ishoborabyose imuha ubutumwa. Abandi bo bari bakiri mu bujiji, bwa bujiji bujunditse inabi n’ubugome. Cyakora burya iyo intungane bayitoteje, iboneraho umwanya wo kwigarukamo no gutekereza ku nzira nyayo y’Ukuri yeretswe. Yeremiya ntiyacitse intege. Ahubwo yakomeje kuganira n’Imana bimwe by’inkoramutima zihuye. Kwiringira Uhoraho wenyine byahaye imbaraga Yeremiya maze amenya neza ko ubujiji n’ubugome bw’ab’i Anatoti bugiye kubyara ibi byago dusoma muri Yer 11, 21-23: “None rero dore icyo Uhoraho avuze ku bantu b’i Anatoti bashaka kukuvutsa ubuzima, bavuga ngo ‘Wihanura mu izina ry’Uhoraho, naho ubundi tuzakwiyicira twebwe ubwacu’. Uhoraho umugaba w’ingabo avuze atya: ‘Ngiye kubahagurukira: urubyiruko rwabo ruzicwa n’inkota, abahungu n’abakobwa babo bamarwe n’inzara. Iwabo nta n’umwe uzarokoka; nzateza ibyago abantu b’i Anatoti mu mwaka bazagomba kuryozwa ibyo bakoze”.
Ngizo ingaruka zakomeje kwigaragaza mu bantu kuva kera iyo birarikaga bagasuzugura ibyo Imana ibabwiriza gukora. Amaraso y’intungane z’abahanuzi isi yasheshe, akenshi yagiye yongerera imbaraga abakunda Uhoraho. Mbese ni muri bwa buryo Mutagatifu Yusitini (kimwe n’abandi bo mu ntangiriro za Kiliziya) yavugaga ko amaraso y’abamaritiri ari imbuto y’ubukirisitu.
Dore na Yezu Kirisitu n’ubwo yari umwana w’Imana na we bamugeretseho ibyaha baramuhiga baramwica baramubamba. Ni wo musaraba turi hafi guhimbaza duhereye kuri Mashami no ku wa Gatanu Mutagatifu. Kubera ubuswa n’ubugome, Abatware b’abaherezabitambo n’Abafarizayi ntibigeze basobanukirwa ko Yezu yavukiye i Betelehemu mu Murwa wa Dawudi kugira ngo huzuzwe Ibyanditswe. Bo bibwiraga ko ari umunyagalileya nta kindi! Nyamara abo bari bamutumyeho bo biyumviye inyigisho ye baremera. N’ubundi abiyoroshya ni bo bumva iby’Ingoma y’Imana Data Ushoborabyose. Umwe mu bigishamategeko, Nikodemu we yari yarashishoje arasobanukirwa. Abandi bibwiraga ko bize bihebuje bamuhaye urw’amenyo bigumira mu bujiji n’ubugome byabo.
Dusabe uyu munsi ingabire yo gukomera duhamye Yezu Kirisitu nta bwoba. Abahanuzi nka Yeremiya, bazahora ari urugero rw’abana b’Imana bayamamaza igihe cyose kugira ngo isi ikire irokoke ibyago yikururira yiha gushingarika ijosi yivumbura ku gushaka kw’Imana. Yezu Kirisitu adukomezemo imbaraga zo kunga ubumwa na Data udukunda.
Umubeyi Bikira Mariya aduhakirwe. Abatagatifu duhimbaza, Patirisi, Jerituruda wa Niveli, Yohani Sarikanderi n’Umuhire Yohani Nepomuseni Zegiri, badusabire kandi batakambire Musenyeri Yohani Damaseni ahite ataramana na bo kwa Jambo.
Padiri Cyprien Bizimana


text:
UBUTUMWA BW’UMUYOBOZI W’ISHYAKA PS IMBERAKURI, Me BERNARD NTAGANDA
Banyarwanda, Banyarwandakazi,
Nshuti z’u Rwanda,
Namwe IMBERAKURI,
Kuli uyu wa gatandatu kuwa 14 ukuboza 2013, mbonye akanya gato kugirango mbagezeho ibintu bibili bindi ku mutima. Aliko, mbere ya byose, mbanje kubasuhuza mu ndamutso y’Imberakuri igira iti: Muhorane UBUTABERA, URUKUNDO n’UMULIMO byo biranga Imberakuri.
Nk’uko mubizi, hali ibintu bibili by’ingenzi byabaye muli ibi byumweru bibili by’ukuboza 2013, nkaba nifuza kubagezaho ku giti cyanjye, ndetse no mw’izina lya bagenzi banjye dufunganywe hano muli gereza ya Mpanga, aliko cyane cyane no mw’izina ry’ishyaka lyacu ry’Imberakuri riharanira imibereho myiza uko twabyakiye. Kuba mbigarutseho kandi n’ubulyo bwo kongera gushimangira ubulyo inzego zitandukanye z’ishyaka lyacu, ishyaka PS IMBERAKURI, haba hano mu gihugu ndetse no mu mahanga zabibagejejeho. Ibyo bintu by’ingenzi rero n’ibi bikulikira:
1. Kuwa 05 ukuboza, twagejejweho inkuru y’urupfu rwa Nyilicyubahiro Nelson Mandela Madiba, wahoze ali Prezida wa Afrika y’Epfo. Ugutabaruka kwa Nelson Mandela wali umaze imyaka 95 y’amavuko kwashegeshe amahanga yose. Nanjye mboneyeho umwanya wo kumenyesha uwo ali we wese, cyane cyane umulyango we, ishyaka lye ANC n’abaturage ba Afrika y’Epfo ko nkimara kubimenya, nahise nifatanya nabo, ndetse n’abandi bose baharanira ko Ubwigenge n’Uburinganire, Ubutabera no Kubabalirana bisesekara ku bantu bose kugirango dusabire iyi NTWALI yamaramaje amahanga yose, maze Imana Rurema, imyakire mu bayo, iruhande rwayo.
Ni ngombwa rero ko dusubiza amaso inyuma gato, tukibukiranya ku buzima bwa Nelson Mandela. Kuva akili muto, yaharaniye kurwanya irondamoko lyali riyoboye igihugu cye, maze ahitamo kwiga iby’amategeko kugirango abone uko ahangana na bagashakabuhake agendeye ku mategeko. Aho aboneye ko iyo ntambara y’amahoro ba gashakabuhake batayumva, yafashe icyemezo cyo gushyiraho umutwe w’ingabo, kugirango ababwize urulimi bumva. Iyo ntambara yibasiraga gusa ibigo bya leta n’ibikorwa bya gisilikare. Byamuviliyemo gufatwa no gufungwa, kuva muli 1962, arekurwa muli 1990 amaze hafi imyaka 28.
Aho afunguliwe, yashyize imbere kubabalirana no kubaka inzego zigamije guha buli wese cyane cyane ab’ejo hazaza, ubwisanzure, uburenganzira bwo kwihitiramo abayobozi ndetse no kubaka igihugu kigendera ku mategeko. Byatumye atorerwa kuba Prezida wa Republika kuva 1990. Mu bikorwa bye, Nelson Mandela yashyize imbere inyungu z’abaturage be, ndetse n’abandi bose bakandamizwa hilya no hino kw’isi. N’ubwo hali hamwe atashoboye kigira icyo akora, aliko nk’umuntu ntako atagize.
Nyuma ya manda imwe gusa, n’ubwo hali abamusabaga gukomeza, we yahisemo kujya iruhande, aliko akomeza urugamba rwe ku rundi ruhande, bituma arushaho gushishikaliza abaturage be kurushaho kugendera muli iyo nzira ya demukrasi yali amaze kubereka. Ubwo yaboneyeho gukomeza inkoni y’ubushumba, maze azenguruka amahanga aho yagendaga abiba imbuto y’ukundo. Ibikorwa bye, nibyo byatumye ava ku rugaga rw’abicanyi (terroristes), ajya ku rugaga rw’abaharanira amahoro kw’isi (prix nobel de la paix). Umusaruro we wagaragaliye buli wese, cyane cyane, mu mihango yo kumuherekeza mu cyubahiro kitagira ikigereranyo ubwo yali atabarutse. Imihanda yose yahagurukiye kumuherekeza. Ntawashidikanya ko ashengamaye iwa jambo.
Mberakuri, nshuti bavandimwe,
Muzirikane ko ubwo twashingaga ishyaka lyacu kuwa 18 mutarama 2009, twiragije Imana, tuyisaba ko inzira yanyujijemo Mandela natwe yatubera urumuli. Twabiheraga ko inzira y’umusaraba twali dutangiye, yali ifite isano rikomeye n’iyo nawe ubwe yanyuzemo. Ivanguramoko lyaranze igihugu cye, ni lyo natwe lyarangaga urwatubyaye. Muzirikane icyatumye duhitamo ibendera lyacu ly’umukororombya.
Mberakuri, nshuti bavandimwe,
Ntimuterwe ubwoba n’uko Ibyakorwaga mu bwihisho, ubu noneho byagiye kumugaragaro aho inzego za Leta zishyiraho itegeko rivangura abana b’u Rwanda. Gutangiza ku mugaragaro gahunda ya Leta y’uko hali bamwe bagomba kuvukana icyaha cy’inkomoko cya jenoside, maze, bagahorana ipfunwe, bakaba bagomba guhora basaba imbabazi kugirango babe “ndi umunyarwanda” ntibitandukanye n’ibyo twize mu mateka ko hali “bamwe bavukana imbuto y’ubutegetsi”. Aho guterwa ubwoba n’iyi gahunda, ni bibahe ingufu zo gukomeza guharanira kubaka u Rwanda twese twibonamo. Kiliya gikorwa Leta yatangije nyuma y’inyaka cumi n’icyenda itubwira ko nta moko aba mu Rwanda, n’ikimenyetso gikomeye kigaragaza ko UKURI n’UBUTABERA duharanira bimaze kuyihagama, bimaze kuyigeza kuli “mteremuko” ikomeye. Buli wese yagombye kuza tugahagurukira hamwe nk’abitsamuye, maze, tukamaganire kure iyi gahunda yo kuducamo ibice ngo bakunde badutegeke. Iri karasisi ly’abategetsi bahagurukiye kwigisha uko “basaba imbabazi” nilibagaragalize ko iyi gahunda nta bwoko na bumwe ifitiye akamaro. Ni amaco y’inda y’agatsiko kagamije kuguma ku butegetsi. Buli wese agomba kuzilikana ko ICYAHA ARI GATOZI. Ntawe ugomba kulyozwa ibyo bamwe mu bwoko bwe bakoze. Nta n’ugomba kumva ko hali ubwoko buvukamo ababi gusa cyangwa ubuvukamo abeza gusa. Tugomba kwamagana umwicanyi wese, tutitaye ku bwoko bwe cyangwa aho akomoka.
Mberakuri, nshuti bavandimwe,
Inzira Mandela yanyuzemo, nitubere urumuli. Dushyire UKURI n’URUKUNDO imbere, maze duharanire u Rwanda twese twibonamo ntavangura. Nimurusheho gukorera mu mucyo, buri wese mu rwego alimo, nta mbereka. Mushyire imbere gukomeza inzego twashyizeho dukulikije amategeko agenga ishyaka ryacu n’igihugu cyacu. Ni mukomeze ubutwari mu byo mukora byose, nimwotse igitutu Leta ya Kigali, ntimuhunge uwo muhanganye, yuko iyo umuhunze uba umuhaye icyuho cyo kugutsinda burundu. Ntimuterwe ubwoba n’uko bamwe twatangiranye bahasize ubuzima bwabo, abandi tukaba dufunzwe cyangwa se mukaba mutotezwa. Umuhanga Albert EINSTEIN niwe wagize ati : ”isi ntizasenywa n’abakora nabi, izasenywa n’abarebera ntacyo bakora”. Umunyarwanda nawe yongeyeho ati : “igihugu wanga kugiha amaraso, imbwa zikayanywera ubusa”.
2. Namenye kandi ko umuvandimwe wacu dufatanyije urugamba rwa demukrasi, Madamu Victoire INGABIRE UMUHOZA yakatiwe n’urukiko rw’ubujulire ejo kuwa 13 ukuboza, igifungo cy’imyaka cumi n’itanu (15).
Muvandimwe INGABIRE, kandi musangirangendo, nifatanije nawe, ndetse n’umulyango wawe, abayoboke bawe n’inshuti zose dufatanije uru rugamba rwo kwibohoza, mu kababaro wakiranye aka karengane ukorerwa. Niyo yaba igifungo cy’umunota umwe w’akamama kiba ali kinini. Aliko rero, ngarutse kuli uru rugero Mandela yaduhaye, ntucibwe intege n’aka karengane ukorewe. Ahubwo rushaho kugira UBUTWALI, kandi usanzwe uli INTWALI. Kuba byonyine warahagurutse i Burayi, ugasiga umulyango wawe, ugasiga abagabo inyuma ukaza kudufasha gutabara urwakubyaye, byerekana UBUTWALI bukuranga. Muvandimwe INGABIRE, abagukunda BAZAHOZWA n’uko bazakomeza kukubona uli INTWALI ibarangaje imbere kuli uru rugamba rwa demukarasi dusangiye. Ntucibwe intege na kiliya cyemezo cyane ko nawe wiboneye ko nta butabera wahuye nabwo.
Nshuti bavandimwe, Mberakuri,
Birumvikana ko ibyo nifuza kubagezaho ali byinshi. Aliko, murabona ko aho ndi bitanshobokera. Reka gusa mfate akanya gato ko kwihanganisha bagenzi bacu, impirimbanyi za demukarasi zose, baba abali mu mashyaka, yaba abanyamakuru, yaba abo muli sosiyeti sivile n’abandi bose bifuza impinuka nyayo mu mahoro. Kuba twicwa, tunyerezwa, dufungwa cyangwa se dutotezwa tuzira ibitekerezo byacu bitandukanye n’ibya Leta ya Kigali ntibigomba kuduca intege. Nk’uko mwese mwabyiboneye, inzira Mandela yanyuzemo iduhe ingufu zo gukomeza urugamba twatangiye. Ni urumuli rukomeye adusigiye. Tuli hafi kusa ikivi cyacu. Mukomeze kugira ukwihangana n’urukundo mu mitima yanyu. Kugera kure siko gupfa kandi uwiteka atuli iruhande.
Namwe bandi, nimureke kwisiga icyaha mutakoze. Namwe nimwemere mumulikirwe n’urumuli rwa Mandela, maze mureke dufatanye guharanira gushyira imbere Urukundo n’Ubutabera byo bizatuma tugera kubworoherane n’ubwiyunge bisesuye mu urwatubyaye.
Mboneyeho kandi no kubifuliza hamwe n’imilyango yanyu Noheli Nziza, n’Umwaka mushya muhire wa 2014. Uzatubere twese hamwe umwaka w’ibyishimo.
Mukomeze kugira UBUTABERA, URUKUNDO n’UMULIMO.
Bikorewe i Mpanga, ku wa 14 ukuboza 2013.
Me Bernard NTAGANDA
Perezida Fondateri w’ishyaka PS IMBERAKURI


text:
Umwirondoro wa sosiyete
LIHONG MACHINERY EQUIPMENT COMPANY Yashinzwe mu 2008.Turi abanyamwuga bakora imashini icapa flexo, label yo kwifata no gupfa imashini, imashini itema imashini hamwe nimashini yambara imashini hamwe no gucuruza izindi mashini nkimyenda idoda, imashini idakora imifuka.Iherereye mu mujyi wa Sezore Wenzhou Pingyang, ni uruganda rushingiye ku ikoranabuhanga ruzobereye mu gushushanya, gukora, kugurisha no gutanga serivisi zo gucapa imyenda idoda na nyuma yo gucapa imashini.Igicuruzwa nyamukuru ni imashini icapura imashini yikora idoda idoda, imashini icapa imyenda idoda, imashini idoda idoda, imashini idoda, imashini idoda idoda.byuzuye byuzuye ibikoresho bidakorewe mumifuka, nibindi.
Umuco wa sosiyete
Isosiyete yacu ihora yubahiriza igitekerezo cyubuyobozi "ubunyangamugayo, ubuziranenge, guhanga udushya no kwihangira imirimo", duharanira kubaho kubwiza, dushakisha iterambere mubumenyi n'ikoranabuhanga.Abakozi bacu bafite imyaka yo gucapa no gupakira imashini ikora imashini kandi bakanakoresha ikoranabuhanga rigezweho mumahanga.Bikaba byanonosoye cyane ubwiza nubushobozi bwo gucapa ibicuruzwa, byemeza neza imashini iramba.Dufite patenti nyinshi zigihugu kandi twatsinze ibyemezo bya ISO9001 na CE nibindi. Ibicuruzwa byacu byoherejwe mubihugu birenga 20 kwisi, harimo Uburasirazuba bwo hagati, Aziya yepfo nibindi byakiriwe neza nabakoresha.
Murakaza neza kubufatanye
Twishimiye byimazeyo abakiriya bo murugo ndetse nabanyamahanga gusura uruganda rwacu kugirango batange ubuyobozi bwiza hamwe nubucuruzi.Dutegerezanyije amatsiko kuva mubucuruzi bwiza hamwe nabakiriya bacu kwisi yose mugihe cya vuba. Inshingano zo Gutezimbere Igisubizo Cyiza Cyiza no Gukora Amashashi Yubwenge. Komeza uzirikane ubutumwa nicyerekezo kandi uharanire gutanga ibicuruzwa byiza byisi kandi serivisi kubakiriya.Ikirango cya Oyang gikundwa cyane nisoko ryisi.


text:
Yvan Buravan ni umwe mu bahanzi bagaragaje ibikorwa mu mwaka wa 2018, ibi byaje gushyirwaho akadomo n’igikombe yegukanye mu irushanwa rya Prix Decouvertes igihembo gitegurwa na radiyo y’abafaransa RFI kigahatanirwa n'abaturuka mu bihugu binyuranye bya Afurika.
Nyuma yo kwegukana iki gihembo Yvan Buravan kimwe mu bihembo yagenewe ni ibitaramo byo kuzenguruka ibihugu bya Afurika bikoresha ururimi rw’Igifaransa, aha Yvan Buravan agiye gukora ibitaramo 12 mu bihugu 12 mu gihe cy’ukwezi kumwe gusa. Hari amakuru yavugaga ko buri gitaramo azakora azahabwa 4000$ angana hafi na miliyoni 4.
Icyakora mu kiganiro Yvan Buravan yahaye Inyarwanda.com yaduhamirije ko igitaramo cyose azakora azagihemberwa gusa yirinda kuvuga umubare w'amafaranga azajya ahembwa . Ubwinshi bw’ibi bitaramo bwatumye uyu musore yitegura kare, cyane ko kuri ubu ari kurangiza imyiteguro ya nyuma aho ari kwimenyereza kuririmba indirimbo ze afatanyije n'abacuranzi banyuranye.
Yvan Buravan uzaririmba mu bitaramo binyuranye agiye guhera ku gitaramo cya AMANI Festival iserukiramuco rya muzika rizabera i Goma ho muri Repubulika Iharanira Demokarasi ya Congo aho azataramira mbere y'uko atangira ibi bitaramo bizahera muri Mali mu mujyi wa Bamako tariki 20 Gashyantare 2019. Tariki 22 Gashyantare 2019 Yvan Buravan azerekeza muri Benin mu mujyi wa Cotonou bukeye bwaho tariki 23 Gashyantare 2019 yerekeze muri Togo aho azataramira mu mujyi wa Lome. Nyuma y'iki gitaramo tariki 27 Gashyantare 2019 azataramira muri Tchad mu mujyi wa N'djamena.
Ibitaramo Yvan Buravan agiye gukora bizenguruka Afurika
Tariki 2 Werurwe 2019 Yvan Buravan azataramira muri Niger mu mujyi wa Niamey tariki 6 Werurwe 2019 ataramire muri Congo Brazaville, tariki 9 Werurwe 2019 azataramira muri Guinee Equatorial mu gihe tariki 12 Werurwe 2019 azataramira muri Djibouti. Tariki 15 Werurwe 2019 Yvan Buravan azataramira muri Madagascar, tariki 20 Werurwe 2019 azataramira muri Gabon, tariki 22 Werurwe 2019 ataramire muri Sao Tome mu gihe bukeye bwaho tariki 23 Werurwe 2019 azataramira muri Angola i Luanda.
Uyu muhanzi nasoza ibi bitaramo azahita agaruka mu Rwanda aho azaba aje kwifatanya n'abandi banyarwanda muri gahunda zo kwibuka Jenoside yakorewe Abatutsi ku nshuro ya 25, nyuma y'ibi bihe Yvan Buravan azahita yerekeza mu Bufaransa aho azakorera igitaramo gikomeye agashyikirizwa n'igihembo cye nk'umuhanzi wegukanye Prix Decouvertes.
REBA HANO IKIGANIRO TWAGIRANYE NA YVAN BURAVAN


text:
Ku itariki ya 26 Gicurasi 2022, mu cyumba cy’inama cya La Palisse Hotel Nyamata, habereye amahugurwa yateguwe na NCPD kuri gahunda ya Tubarerere Mu Muryango agamije gukora ubukangurambaga bwo kuvana abana bafite ubumuga mu bigo bakarererwa mu miryango.
Aya mahugurwa yitabiriwe n’abakozi b’Akarere barimo Umuyobozi w’Ishami ry’iterambere ry’imibereho myiza, Ushinzwe ibikorwa by’abantu bafite ubumuga, Umukozi wa NCDA, Ushinzwe imishinga mito no kongerera ubushobozi abagore n’urubyiruko, Abakozi ba NCPD ku Karere, Uhagarariye NCPD mu Murenge wa Nyamata, Abahagarariye ibigo bya AVEH-Umurerwa na CECHE bibamo abana bafite ubumuga n’abakozi babyo babikoramo, Abahagarariye ababyeyi 8 bafite abana baba muri ibi bigo, Inshuti z’Umuryango 3, Umuyobozi w’Ibitaro bya Nyamata, Uhagarariye Chance for Childhood. Umuyobozi w’Ishami ry’Iterambere ry’Imibereho myiza, Bwana MURENZI Jean Marie vianney, mu izina ry’Ubuyobozi bw’Akarere ka Bugesera yahaye ikaze abitabiriye amahugurwa arayatangiza ku mugaragaro.
Ibiganiro byibanze ku burenganzira bw’abana bafite bwo kurererwa mu muryango basaba abahuguwe guhora bakora ubukangurambaga mu babyeyi no mu bayobozi b’inzego z’ibanze. Hagaragajwe amateka y’iyi gahunda ya TUBARERE MU MURYANGO, ibimaze kugerwaho, ibitarakorwa n’imbogamizi iyi gahunda ihura nazo mu ishyirwa mu bikorwa. Ababyeyi b’abana bafite ubumuga kandi bazakomeza gukangurirwa kugira uruhare rudasimburwa mu kubahiriza uburenganzi bwabo bwo kurererwa mu muryango nk’abandi bana badahezwa cyangwa akato. Abari mu nama basabye ko Inshuti z’Umuryango na Malayika Murinzi bakwiye gushimirwa ubwitange bagira muri iyi gahunda yo kuvana abana mu bigo bakabarera mu miryango kandi bakirinda gucika intege cyangwa gukorera inyungu. Abafite abana bafite ubumuga babwiwe ko mbere yo kuzana abana mu muryango bagomba gutegurwa neza kugira imibereho y’abana itaba mibi kurusha iyo bari bafite mu bigo. Na none kandi abana bazashobora kubona imiryango ibakira bazakomeza kwitabwaho mu bigo bishingiwe na nyir’ikigo. Habonetse ikibazo cy’Abana bafite bagomba korohererezwa guhabwa serivisi z’irangamimerere, abatarazihabwa bagakorerwa ubuvugizi, abakeneye serivisi z’ubuvuzi bagomba gukorerwa ubuvugizi cyane igihe ababyeyi babo batishoboye, Abana bafite ubumuga bagomba gufashwa kwiga hashingiwe ku byo buri wese afitiye ubushobozi bwo kwiga.
Aya mahugurwa ya Tumurere Mu Muryango akazakomereza ahandi mu gihugu.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Igihe imirimo y’umutegarugori ikwiriye kugabanuka
Ni ugufudika kutagira itandukaniro mu mibereho y’umugore mbere yo kubyara. Muri icyo gihe cy’ingenzi imirimo y’umubyeyi ikwiriye kugabanwa. Haba hatangiye kuba guhinduka gukomeye mu mubiri we. Agomba kugira amaraso menshi biruseho, ni cyo gituma akwiriye kurya ibyokurya bifitiye umubiri akamaro cyane kugira ngo bimwongerere amaraso, keretse abonye ibyokurya byinshi bifitiye umubiri akamaro, naho ubundi ntiyabasha kugira imbaraga z’umubiri, kandi n’umwana we ntiyagira intege.IZI2 46.1
Imyambaro ye na yo ikwiriye kwitonderwa. Birakwiriye kwitonda mu byo kurinda umubiri gukonja. Umubyeyi ntakwiriye gukoreshereza imbaraga ze gushyushya umubiri kuko abuze imyambaro ihagije. Niba umubyeyi abuze ibyokurya byiza byinshi bikwiriye umubiri, azabura amaraso menshi kandi aboneye. Amaraso ye ntazagenda neza mu mubiri, kandi umwana we azayabura. Umwana azaba inyanda ananirwe kwiha ibyokurya bihinduka amaraso meza yo gutunga umubiri. Amagara mazima y’umwana na nyina aterwa cyane n’imyambaro myiza isusurutse no kubona ibyokurya bitunga umubiri.IZI2 46.2


text:
Akanyamuneza ni kose ku bahinzi ba kawa mu Rwanda nyuma y’uko Ikigo cy’Igihugu gishinzwe guteza imbere umusaruro w’ibikomoka ku buhinzi n’ubworozi (NAEB) gitangaje ko igiciro cya kawa cyazamutse kikava ku mafaranga 248 ku kilo (248Frs/Kg) muri 2021 kikagera ku mafaranga 410 ku kilo (410Frs/Kg) muri 2022, ariko abagura ikawa bo baravuga ko bigoye kuko badashobora kugira icyo bahindura kuri iki giciro kandi bo bagura batazi niba bazabona isoko ryo kuzisubiza.
Mu itangazo NAEB yashyize ahagaragara rigira riti: “Ikigo cy’Igihugu gishinzwe guteza imbere iyoherezwa mu mahanga umusaruro ukomoka ku buhinzi n’ubworozi NAEB, kiramenyesha abahinzi ba kawa n’abatunganya kawa mu nganda ko igiciro cya kawa yeze neza igemurwa ku ruganda ari amafaranga 410 ku kilo (410Frs/Kg. Naho igiciro cy’ikawa yarerembejwe ni amafaranga 100 ku kilo (100frs/Kg).”
Bamwe mu bahinzi ba kawa baganiriye na Kawaculture bagaragaje ibyishimo bavuga ko leta yatekereje ku mvune umuhinzi wa kawa ahura nazo ikazamura igiciro cyayo.
Kamazi ni umuhinzi wa kawa, agira ati: “Amakuru y’igiciro gishya cya kawa narayamenye, ko igiciro cya kawa cyavuye kuri 248fr ku kilo, kikaba 410fr ku kilo. Ni intambwe ikomeye cyane ku muhinzi wa kawa kandi turizera ko igiciro kizakomeza kuzamuka kuko ukurikije ibyo umuntu atanga kuri kawa kuva ayiteye kugera atangiye gusarura kuva kuri sizeni kugera ku yindi, haba hamaze kugenda byinshi birimo ifumbire, isaso, imiti yica udukoko n’ibindi.”
Akomeza avuga ko uyu mwaka umuhinzi wa kawa azagera kuri zimwe mu ntego yari afite n’ubwo zitaba zose, ariko igiciro cyashyizweho bakishimiye.
Mujawamariya nawe ni umuhinzi wa kawa. Ati: “Umuhinzi wa kawa wese afite ubweramutima kuko amafara 162 ntabwo ari macye yiyongereye ku giciro cy’ikiro cya kawa n’ubwo mu myaka yashize hari ubwo bayatuguriragaho ku kilo. Ni intambwe ishimishije umuhinzi ateye kuko bizatuma tuyikorera uko bikwiriye tuyibonere ibyangombwa byose ngo itange umusaruro. Igiciro cya 410fr ku kilo twacyakiriye neza kandi turakishimiye.”
N’ubwo abahinzi bakawa bishimiye izamuka ry’igiciro cyayo, NAEB yatangaje ko bazajya bayigurishiriza muri zone babarizwamo ndetse ikanagurwa n’abakozi b’inganda zo muri zone zabo gusa.
NAEB yagize iti: “Buri munyarwanda arasabwa kugura ikawa muri zone yemerewe gukoreramo; kugura no gukusanya umusaruro w’ikawa bikorerwa ku ruganda nyirizina cyangwa kuri za site zagaragajwe na buri ruganda muri zone rukoreramo kandi zamenyeshejwe inzego z’ibanze; nta muntu n’umwe wemerewe gukugura cyangwa gukusanya ikawa atari umukozi w’uruganda rwemerewe gukorera muri iyo zone cyangwa undi wese wabiherewe uburenganzira n’inzego zibishinzwe kandi agomba kuba afite ibimuranga.”
Icyitonderwa “Utazubahirizwa ibivuzwe muri iri tangazo azabihanirwa.”
Kwizera Elyse ni umuhinzi wa kawa mu karere ka Nyamasheke. Aganira na Kawaculture yagize ati: “Twakiriye neza igiciro gishya cya kawa kuko bitwereka ko umuhinzi arimo gutera imbere n’ubwo bitaragera aho twifuza, ariko biraruta uko byari bisanzwe.”
Ku bijyanye n’ababagurira kawa, Kwizera yavuze ko babahera ku giciro gitangazwa na NAEB kuko nabo bagurirwa n’abandi n’ubwo bazigura badafite isoko ariko ngo bizera ko ibiciro bihabwa umuhinzi n’abaguzi batekerejweho.
Bamwe mu bagura ikawa baganiriye na Kawaculcure bavuga ko batizeye inyungu bitewe n’uko bagura badafite umuguzi uzabagurira. Ati: “Igiciro cyatangajwe na NAEB nicyo tuba tugomba guheraho umuhinzi hakiyongeraho n’amafaranga y’ifumbire tubagurira, transport yo kuyigeza ku ruganda, amafaranga yo kwishyura umukomisiyoneri ujya kuyishaka mu baturage. Usanga n’ubwo bavuga igiciro cy’ifatizo ku kilo ariko kirenga.”
Yakomeje avuga ko abaguguzi b’ikawa nabo bakwiriye kuzatekerezwaho igiciro kikiyongera kuko nk’umwaka ushize ikawa nziza itonoye babahereye amafaranga ari hagati y’amadorari y’amarika 4 -5 ($4-$5).
Igiciro cya kawa cyari cyahawe umuhinzi umwaka ushize wa 2021 ni 248fr ku kilo, kikaba cyazamutseho amafaranga 162 kikagera kuri 410fr ku kilo muri 2022.


text:
Amasaka--- Inkomoko yisosi nziza
Amasaka ava mu gace kihariye ka Jinsha atetse hamwe nuburyohe bwa Jinsha Gu Liquo Soft-Taste.
Amasaka akoreshwa muri JinshaGu Liquor ni amasaka atukura ya tassel yumushara uturuka mu gace kihariye ko kubamo ikibaya cya Qianbei.
Ubu bwoko bwimbuto zishashara zifite ibisabwa cyane kubidukikije byangiza ibidukikije.Igomba kwishingikiriza kumusozi ninzuzi zidukikije, umwuka mwiza, ubwiza bwamazi meza, nubutaka bwumutuku wumutuku ukungahaye ku myunyu ngugu myinshi yihariye ikibaya cya Qianbei hagamijwe guhinga amasaka y’ibishashara afite ibinyabuzima, byuzuye, birwanya guteka, ibirungo byinshi-byuzuye, hamwe na tannine ikungahaye.
Gusa aya masaka yo mu rwego rwo hejuru arashobora kwihanganira inzira ndende kandi igoye yo guteka isosi na vino.Igena ubukorikori bwa gakondo ya Daqu isosi ya JinshaGu Liquor, ikanaha divayi ya JinshaGu Liquor uburyohe, uburyohe budasanzwe.
Icyuzi cya Ferment--- Guhindura igihe inzu yibidukikije
Ububiko busanzwe burenga 420 bwa Jinsha Gu Liqour bukozwe mu musenyi Hasi ya selire huzuyemo ibyondo byumuhondo biva mu kibaya cya Qianbei, kikaba aricyo gipimo cyo hejuru cya selire ikoreshwa mugukora soya-vino gakondo.
Akagari kameze nkigikoresho cyo guhinga mikorobe, cyaremye ibidukikije bidasanzwe aho mikorobe ihinduka inzoga igera ku ngaruka zo gusembura no guhumurirwa.
Akagari karyamye, gatwaye mikorobe mu isoro rya vino, yonsa bucece Komeza aura yo mwijuru nisi, flora ya mikorobe yingirakamaro iri mugihe cyigihe Iyo irundanyije, niko izamura uburyohe bwa JinshaGu Liquor.


text:
Nyuma yo kugezwa i Kigali umubiri wa Nkusi wahise ujyanwa mu buruhukiro. Azaherekezwa mu cyubahiro ku wa Mbere tariki 29 Kanama 2022.
Yanga witabye Imana ku wa 17 Kanama 2022 yabanje gusezerwaho n’abo muri Afurika y’Epfo kuwa 26 Kanama 2022.
Nyuma yo kugezwa i Kigali, biteganyijwe ko ku cyumweru tariki 28 Kanama 2022 inshuti n’umuryango we bazakora umuhango wo kwizihiza ubuzima bwe uzabera mu Bugesera aho yari atuye.
Yanga yari yaragiye muri Afurika y’Epfo muri Mata uyu mwaka, icyo gihe yari ajyanye abana be kugira ngo basure umubyeyi wabo cyane ko ari ho akorera. Agezeyo, yaje gufatwa n’uburwayi, araremba biza kurangira yitabye Imana mu gitondo cyo kuwa 17 Kanama 2022.
Yanga yamenyekanye asobanura filime. Yatangiye gusobanura filime afite imyaka 17 ubwo yigaga mu mashuri yisumbuye. Mu kiganiro yigeze kugirana na IGIHE, yavuze ko gusobanura filime byaturutse ku mateka ye kuko akiri umwana aho babaga muri Uganda bari baturanye n’abakoraga uyu mwuga wo gusobanura ariko mu Kigande.
Gusobanura byamuhaye amafaranga ndetse bituma amenyekana kugeza ubwo mu 2012-2013 yaje kubihagarika kuko yabonaga isoko rya filimi zisobanuye ritangiye kugenda nabi.
Mu 2018, Yanga yaje kugira uburwayi bukomeye, arwara ikibyimba ku gifu cyaje kumutera kanseri.
Akimara kumenya ko arwaye gutya, yarihebye bikomeye atangira gushaka abakozi b’Imana ngo bamusengere.
Nyuma y’igihe arwaye kanseri, yaje kuyikira nta muntu umubaze, ahita akomerezaho urugendo rwe rwo gushima Imana, atangira gukora ivugabutumwa. Mu biganiro bye yari amaze igihe atanga yavugaga ashize amanga ko ashimishijwe no kuba yaramenye Imana kandi akaba ayikorera.
Amafoto: Nezerwa Salomon


text:
Nyuma y’iminsi itari mike abatuye umujyi wa Gisenyi bataka ko barembejwe n’ibisambo, no mu gihe abaturage babifashe Ubuyobozi bugatabara butinze, kuri ubu hatanzwe Moto izafasha Ubuyobozi bw’Akagari ka Mbugangari gutabara aho rukomeye.
Ni moto yatanzwe n’Umurenge wa Gisenyi kuri uyu wa kabiri, tariki 22 Gashyantare 2022. Ishyikirizwa ubuyobozi bwa Mbugangari n’Umuyobozi w’Akarere ngo ibafashe muri gahunda yo guhangana n’ibisambo no kwicungira umutekano, ndetse n’Abayobozi babashe kunoza serivisi batanga..
Bamwe mu baturage bo mu murenge wa Gisenyi bavuga ko iyi moto bahawe yabanejeje kuko ije kunganira Ubuyobozi bwabo butabashaga kubatabarira ku gihe mu gihe batewe n’ibisambo.
Rutayisire Faustin ati “Twari dusanzwe dufite ikibazo cy’ibisambo biturembeje, bitwiba amanywa n’ijoro ndetse rimwe na rimwe twatabaza ubuyobozi bugatinda gutabarana ingoga, kuko nta kinyabiziga bari basanganwe ngo kibihutane aho rukomeye, ariko ubu tuzajya tubatabaza badutabare byihuse bifashisheje Moto twahawe n’Umurenge. Natwe tukaba twizeye ko Umutekano tuzabasha kuwusigasira dufatanyije.”
Kambogo Ildephonse, Umuyobozi w’Akarere ka Rubavu yasabye abaturage ba Mbugangari gufatanya n’ubuyobozi kwicungira umutekano, ndetse bakabasha gufata neza Moto bahawe.
Kambogo ati “Moto muhawe muyikoreshe neza, kuko Ubuyobozi buzajya buyifashisha mu gukemura ibibazo by’abaturage no gufata ibisambo. Ndetse turabasaba gufatanya n’Ubuyobozi kwicungira umutekano.”
Kambogo yasabye abaturage ba Mbugangari gushyira amatara y’Umutekano ku bipangu bizakumira abajura bari bamaze igihe barabazengereje, Akarere nako kemeye kuzakora ibindi byose bizafasha abaturage nyuma y’uko uruhare rwabo.
Kambogo yihanganishije abaturage kubera Covid-19 yangirije byinshi byari bibabeshejeho, ariko nabo ntibatererane Igihugu bakabasha gushyira imbaraga mu gufata inkingo, ikindi cyabangamiye Imibereho y’Abatuye Rubavu n’Imitingito yatewe n’iruka rya Nyiragongo ariko bakayinyuramo bemye.
Akagali ka Mbugangari gatuwe ni abaturage 13,730, kakagira imidugudu 18.


text:
BOSENIBAMWE Aimé wayoboye intara y’Amajya ruguru yitabye Imana!
Uyu yari umuyobozi mukuru w’ikigo cy’igihugu gishinzwe igororamuco (National Rehabilitation Service: NRS),Bosenibamwe Aimé, yitabye Imana kuri uyu wa Gatandatu tariki ya 23 Gicurasi 2020,azize uburwayi.
Bosenibamwe Aime w’imyaka 50 wakoze imirimo myinshi irimo no kuba Umuyobozi w’Intara y’Amajyaruguru yamazeho imyaka irindwi,yahitanwe n’uburwayi nkuko amakuru atugeraho abitangaza.
Bosenibamwe yari afite impamyabumenyi y’icyiciro cya kabiri cya kaminuza mu bijyanye n’ikoranabuhanga mu buhinzi yakuye muri Kaminuza ya Kisangani.
Yamaze imyaka 7 ayobora Intara y’Amajyaruguru, mbere yaho akaba yarayoboraga akarere ka Burera gaherereye muri iyo ntara. Mu bindi yakoze harimo kuba umunyamabanga nshingwabikorwa w’icyahoze ari Intara ya Kibungo ndetse yanakoze muri MINAGRI, mbere yaho akaba yaranabaye umwarimu.
Bosenibamwe yavukiye mu karere ka Rubavu mu Murenge wa Kanama,atabarutse afite imyaka isaga 50.Yari umugabo wubatse kuko yashakanye na Sifa Gloriose banafitanye abana.
Ku wa gatanu tariki ya 30 Kamena 2017 nibwo yagizwe umuyobozi mukuru w’ikigo cy’igihugu gishinzwe igororamuco nkuko byanyuzwe mu itangazo ry’ibyemezo by’inama y’abaminisitiri yabereye muri Village Urugwiro, iyobowe na Nyakubahwa Perezida wa Repubulika Paul Kagame.
Bosenibamwe Aime yibukirwa kuri byinshi yakoze mu guteza imbere intara y’Amajyaruguru ubwo yari Guverineri wayo ndetse kwicisha bugufi n’umurava nibyo byamurangaga.
Nubwo Bosenibamwe Aimé yari umuyobozi wari uzwiho umurava mu kazi ke gasanzwe,yagiye agaragara nk’umuntu w’umunyembaraga kugeza no mu bikorwa by’umuganda akora imirimo y’amaboko bamwe batabikeka nko kwikorera ingiga z’ibiti,amabuye manini guhinga ari imbere n’ibindi.
Bamwe mu bayobozi bahagarikira abaturage mu mirimo itandukanye y’amaboko bakayibakoresha ariko kuri Bosenibamwe we byari ikinyuranyo, kuko ahubwo hari n’aho abaturage bagaragaza ubunebwe ariko we ntacike intege ndetse ntanabasiganye ahubwo akabyikorera, iteka imbaraga ze n’umurava yagaragazaga mu mirimo y’ingufu yashimishaga benshi.
Bosenibamwe yibukirwa cyane ku kuntu mu mwaka wa 2016 yahihibikanye akaniyemeza kuyobora itsinda ry’abafana bashakaga ko Umuhoza Sharifa akora amateka akaba Nyampinga w’u Rwanda wa mbere ukomoka mu ntara y’Amajyaruguru nubwo atabigezeho.
Uyu kandi atabarutse yari afite intego yo gufasha umuhanzi Abouba Star wo mu karere ka Rubavu wari warabaswe n’ibiyobyabwenge byageze aho bimusaza akava mu rugo akajya ku muhanda.
source:umuryango


text:
Inyigisho yo ku wa kane w’icyumweru cya 20 gisanzwe, Umwaka A
Ku ya 21 Kanama 2014 – Mutagatifu Piyo wa 10, Papa
Amasomo: Ez 36, 23-28; Za 50(51); Mt 22,1-14
Amasomo matagatifu yo kuri uyu wa kane yombi aratwereka ko buri gihe Imana ariyo ifata iya mbere ikadushaka ngo idukize. Biratangaje kubona ari twe ba mbere tubifitemo inyungu ariko igisubizo cyacu kenshi kikaba kwanga ubutumire bw’Umuremyi udufitiye impuhwe zitagereranywa. Icyaha cyose umuntu akoze abizi kandi abishaka twakigereranya no gusuzugura ubutumire bw’umuremyi. Ni nk’aho twamubwiye tuti uradushakaho iki? Tubise! Duhe amahoro twibereho, uratubangamiye! Iyo witegereje uko muntu abayeho muri iki gihe hari ubwo usanga ameze nk’udashira amakenga iyo Mana imuhihibikanira, nk’aho akeka ko hari indi nyungu imufiteho. Inyungu y’Imana nta yindi: ni uko abantu bose bayimenya bagakira. Nta bwo ari yo ubwayo igamije gukira kuko ntacyo ibuze.
Mu isomo rya mbere Imana irahihibikanira umuryango wayo iwegeranya inawushakira uko wayimenya ngo ukire. Umuhanuzi Ezekiyeli ndetse n’abandi bahanuzi bose bahurira ku nyigisho y’uko ibyago bigwirira imbaga biterwa no guteshuka ku isezerano bagiranye n’Imana rishingiye ku mategeko yashyikirijwe Musa yanditse ku bisate by’amabuye. Ayo mategeko ntiyashoboye kwinjira mu mutima, ntabwo bashoboye kuyakurikiza, ahubwo yakomeje kuba umutwaro. Umuhanuzi arategura Isezerano Rishya aho amategeko atazajya ashakirwa ku bisate by’amabuye, ahubwo azajya akurikizwa bitewe no kumvira ijwi ry’umutima wigaruriwe n’urukundo rutageranywa rw’Imana. Ni yo mpamvu muri iri somo umuhanuzi akoresha amagambo yuzuye ubugwaneza. Ni ukugirango muntu ayumvire atabitewe no gutinya itegeko n’ibihano gitandukanye ahubwo biturutse ku urukundo ayifitiye.
Aya magambo y’Umuhanuzi ariko ntiyakumvikana neza tutayahuje na Yezu Kristu, Umwana w’Imana wigize umuntu kugira ngo atumenyeshe byimazeyo Imana Data n’urukundo rwayo. Ingamba z’Imana z’Isezerano Rishya umuhanuzi azibonera kure, twe kuzisobanukirwa biratworohera kubera ko tuzi Yezu Kristu wazishyize mu bikorwa ku buryo bwuzuye. Muri We, Imana yinjiye mu mutima w’abayemera ikoresheje imvugo yumvwa n’umutima: urukundo. Yezu yaje akunda, ntiyaje ategeka. Ubwo buryo bukomeye kandi ni nabwo buturemamo umutima mushya. Ntawashakisha Imana ahanze amaso Yezu muri Roho no mu kuri ngo akomeze kugira umutima w’ibuye. Urukundo rwe ruraworoshya bityo ugushaka kw’Imana kukawisanzuramo kugasagamba.
Mu ivanjili, Yezu arabwirira abakuru b’abasaserdoti n’abafarizayi mu mugani. Ariko muri bo ni twe abwira kuko imyitwarire nk’iyabo itigeze icika mu muryango wacu Kiliziya. Umusaserdoti cyangwa umufarizayi yari umuntu uzi iby’Imana kandi akagerageza kubishyira mu bikorwa. Ubu twamugereranya na wa muntu ureba uti dore umukristu koko. Aba bantu turabafite kandi ni byiza kubagira. Abafarizayi hari igihe tubumva nabi kuko ari abantu barwanyije Yezu. Icyo bamuzizaga ni uko atatinye gushyira ahagaragara inenge y’imyemerere n’imikorere yabo: kwiyumvamo ubutungane no kubigendera. Kubera ko bari bashinzwe gufasha imbaga y’Imana, kuyimenya no kuyiyoboka, bakoreshaga uburyo bwo kwiyerekana batanga urugero, kurebuza no gutunga agatoki kugirango bacyahe icyaha. Ibyo bikiyongeraho gushakisha icyubahiro no kurisha uwo mwanya bafite mu muri muryango wo guhuza abantu n’Imana. Imyitwarire nk’iyi ntawavuga ko itakibaho muri Kiliziya yacu, ariko kuyivumbura hari igihe bitoroha kuko uyifite akenshi tumubonamo urugero rw’umukristu dukwiye gukurikiza.
Mu Isezerano rishya Yezu yakuye amategeko ku mabuye ayandika mu mutima akoresheje amaraso ye, ni ukuvuga urukundo rwamugejeje ku musaraba. Icyagaragaye ni uko abari basanzwe bitabira iby’ukwemera kurusha abandi batumvise ubwo buryo bwe bwo gukora, bigatuma bafunga umutima, bikababaza Yezu, ndetse rimwe na rimwe akagera n’aho abarakarira. Muri iyi vanjili Yezu aratuburira, cyane cyane abafite ibyabatera igishuko cyo kwibona, no kuratira abandi mu by’iyobokamana no muri Kiliziya: abaminuje mu bumenyamana (tewolojiya), abafite imirimo mu nzego za Kiliziya baba abalayiki cyangwa abihayimana, abagira ibikorwa byo kwitangira ikoraniro bituma bagaragara, abahawe amasakaramentu bagakomera ku isezerano igihe kirekire, abagaragaje ubutwari mu bihe bikomeye by’amateka y’igihugu cyacu babikesha ubukristu, … Abo bose bahora bugarijwe n’igishuko cyo kumva ko hari intera bagezeho maze kwitabira ubutumire bwo guhinduka bikabagora kubera ko bumva barashyikiriye. Icyo Imana ishaka ni uko tuyigarukira buri munsi. Nitutabikora kandi twitwa ko dukora ibyayo ntidutangazwe n’uko mu mutima wayo izadusimbuza ba bandi biyizi nk’abanyabyaha, ndetse bajya bagira isoni zo kuza mu nzu yayo. Ariko nabo bibuke ko Imana ireba umutima. Umwambaro ni umutima utaryarya n’ibikorwa byiza by’umuntu wumvira umutima nama we n’iyo yaba atazi iby’Imana ku buryo buhagije.
Nyagasani naduhe kujya ku meza y’ibirori bye twishimye, Mutagatifu Piyo wa X twizihiza none adusabire.
Padiri Jean Colbert NZEYIMANA


text:
Nyuma yo gusanga ubukene mu miryango ari imwe mu mpamvu itera ubuzererezi bw’abana, Ikigo cy’Abadacogora n’Intwari cya Caritas Kigali cyateye inkunga igera kuri miliyo 5,025,000 ababyeyi 200 yo gukora imishinga iciriritse ibyara inyungu.
Ababyeyi bahawe aya mafaranga ni ababyeyi bafite abana bavuye mu muhanda bawukuwemo n’ikigo cy’Abadacogora n’Intwari.
Nyuma yo gusanga ubukene bw’imiryango buri mu bitera abana kuba inzererezi mu muhanda hafashwe ingamba yo gutera inkunga imiryango y’aba bana kugira ngo ibashe kwiyubaka itandukane n’ubukene burundu.
Mu ntangiriro y’uyu mwaka taliki 24/1/2019 Ikigo cy’Abadacogora n’Intwari cyateye inkunga y’amafaranga angana na miriyoni 5.025.000 Frw imiryango y’aba bana, kugirango bakomeze ibikorwa byabo byo gukora imishinga iciriritse ibyara inyungu.
Iyi gahunda yo kongerera ubushobozi imiryango yatanze igisubizo ku miryango yabaga mu bukene bukabije nyuma yo gukora imishinga iciriritse nk’uko bamwe muri bo babitangaza.
Ubuhamya butangwa n’ababyeyi bibumbiye mu matsinda ya “Kwigira” bavuga ko imishinga iciriritse ibyara inyungu yabafashije guhindura imibereho ikaba myiza ugereranyije nuko bari babayeho mbere.
Mukarukundo Aline atuye mu murenge wa Lilima mu kagali ka Kabeza acuruza resitora(Restaurant). Avuga ko yatangije ibihumbi 52300 yahawe n’ikigo cy’Abadacogora n’Intwari bikamuha inyungu y’ibihumbi 150 mu gihe cy’ukwezi kumwe.
Iyi nyungu imufasha kubona ibitunga mu rugo no kwishyurira umunyeshuri we wiga no kumubonera ibikoresho.
Uwimana Therese atuye mu murenge wa Ririma mu kagari ka Nyabagendwa mu karere ka Bugesera nawe mu buhamya bwe avuga ko mu bihumbi 52300 by’inkunga yahawe n’ikigo cy’Abadacogora n’Intwari yayatangije ubucuruzi buciriritse bwo kurangura inkweto akajya kuzicuruza mu masoko amwe n’amwe muri aka karere bikamwungura ibihumbi 40 buri kwezi.
Ati “ ubu kuri konti mfiteho ibihumbi 142 kandi mfite intego yo kurya make nkazigama menshi kugirango nzabashe kwiteza imbere”.
Padiri TWIZEYUMUREMYI Donatien umuyobozi wa Caritas Kigali tariki ya 27/3/2019 mu nteko rusange yatangaje ko mu gukemura ikibazo cy’abana bo mu muhanda bibanda cyane cyane ku gukemura impamvu itera ubuzererezi bwabo.
Ati “ nyuma yo kubona ko ubuzererezi bw’abana buterwa n’impamvu nyinshi twafashe ikemezo cyo gukemura ikibutera, gufasha imiryango gusohoka mu bukene nayo n’imwe mu nzira yo gukemura ikibazo cy’ubuzererezi kuko ubukene nabwo buri mubituma abana bajya mu muhanda”.
Guhuriza mu matsinda imiryango y’aba bana bo mu mihanda mu cyo bita “Kwigira” bagaterwa inkunga mu gukora imishinga iciriritse ibyara inyungu, ni kimwe mu bifasha iyi miryango guhangana n’ikibazo cy’ubukene.


text:
Gusiga irangi ni ubwoko bumwe bwibintu bitarimo ionizing group.Ntibishobora gushonga mumazi kandi bikoreshwa mugusiga irangi ibikoresho.Amabara atatanye agera kubisubizo byiza mugihe inzira yo gupfa ibaye mubushyuhe bwinshi.By'umwihariko, ibisubizo bigera kuri 120 ° C kugeza 130 ° C bituma amabara atatanya gukora kurwego rwiza.
Hermeta itanga amarangi atandukanye hamwe nubuhanga butandukanye bwo gusiga amabara nka polyester, nylon, selile ya acetate, vilene, velveti ya syntetique na PVC.Ingaruka zazo ntizifite imbaraga kuri polyester, kubera imiterere ya molekuline, ituma gusa paste ikanyura mugicucu giciriritse, icyakora ibara ryuzuye rishobora kugerwaho mugihe ubushyuhe bwoherejwe hamwe no gusiga amarangi.Irangi rya disperse naryo rikoreshwa mugucapisha sublimation ya fibre synthique kandi ni amabara akoreshwa mugukora “fer-on” yimura hamwe na wino.Birashobora kandi gukoreshwa mubisumizi na plastiki kubuso hamwe nibisanzwe bikoreshwa.


text:
Mu minsi yashize Mzee Juma Abdul, se w’umuhanzi Diamond Platnumz yashyize hanze indirimbo ndetse uyu mubyeyi yabaye nk’uterana amagambo n’umukobwa we witwa Queen Darleen.
Nyuma y’uko Mzee Abdul ashyize hanze indirimbo ye, umukobwa we Darleen, ubusanzwe yitwa Mwanajuma Abdul Juma, yaratunguwe aranumirwa cyane nk’uko urubuga rwa Kiss FM rugaragaza iyi nkuru, uwo mukobwa yabonye iyo ndirimbo ayohererejwe n’umuntu ubwo yari kumwe n’umukunzi we.
Uyu mukobwa avuga ko yasetse cyane ubwo yabonaga iyi ndirimbo ya se yitwa 'Umeniteka' kugeza ubwo yarwaye umutwe kuko ibyo yari ari kureba avuga ko byari bigoye cyane ko yabyirengera ati “Ubwo nayibonaga, narasetse hafi nk’amasaha abiri yose. Umukunzi wanjye yahise ansaba kurekera kuyireba.”
Queen Darleen yavuze ko yasetse bikabije abonye indirimbo ya se
Ubwo Queen Darleen uvukana na Diamond kuri se gusa yabazwaga niba hari ubufasha agiye guha se dore ko aba bombi bafitanye umubano utari mwiza igihe kirekire, yasubije ati “Oya! Nta gahunda mfitiye papa.”Si uyu mukobwa gusa, ahubwo n’uwari umugore wa Mzee Juma akaba ari nyina wa Diamond, uwo ni Sandra Sanura uzwi nka Mama Dangote, ku ndirimbo y’umugabo we yavuze ko yahoraga abibona anabizi ko azaba icyamamare mu magambo agira ati “Yarabyishe ubundi. Namubeshejeho nk’icyamamare. Yajyaga akunda kuririmba kandi yakundaga indirmbo z’Impinde.”
Na Esma, mushiki wa Diamond ubwo yabazwaga igitekerezo cye ku ndirimbo ya se yavuze ko atari iye ati “Si indirimbo ye, yayiririmbyemo ariko yaragerageje.” Ubwo Mzee Juma yashyiraga hanze iyi ndirimbo kandi, umuhungu we Diamond yamufashije kuyishyira kuri Social Media agira ati “Bice!”
Mzee Abdul Juma, se wa Diamond
Uyu musaza Mzee Abdul, afite ikibazo cy’uburwayi bw’amavi yanasabye umuhungu we Diamond kumufasha mu buryo bw’ubushobozi ariko Diamond yasuzuguye cyane ubusabe bwe kandi uko bigaragara si ikibazo cya vuba. Ahubwo ibitangazamakuru byinshi byo muri Tanzaniya bigaragaza ko amafoto y’amaguru ye kuva mu myaka ishize atari ameze neza.
Kanda hano urebe indirimbo 'Umeniteka ya Mzee Abdul se wa Diamond